زانیاری نوێ لەسەر کوشتنی ژنەپەیامنێرەکەی کەناڵی جەزیرە ئاشکراکرا\n22428 جار خوێندراوەتەوە\nرۆژنامەی "Haaretz"ی ئیسرائیلی بڵاویکردەوە، کاتێک شیرین ئەبو عاقلە پێکراوە؛ لەکاتی رووماڵدا بووە و تەنها ١٥٠ مەتر لە سەربازانی ئیسرائیلییەوە دوور بووە و بە چەکی جۆری ئێم١٦ کوژراوە.\nرۆژنامەکە راپۆرتێکی لەبارەی کوژرانی شیرین ئەبو عاقلەی ژنەپەیامنێری کەناڵی جەزیرەوە بڵاوکردووەتەوە و دەڵێت، ئەو گولـلەیەی بەر سەری شیرین کەوتووە، ٥،٥٦ میلیمەتر بووە و لە چەکی جۆری M16ی ئۆتۆماتیکی ئەمریکی دەرچووە.\nئاماژە بەوەشکراوە، ئەو چەکە لەلایەن سەربازانی ئیسرائیلی و شانە چەکدارییەکانی کەناری رۆژئاوایشەوە بەکار دەهێندرێت.\nلە میانی لێکۆڵینەوەکەدا دەرکەوتووە، کاتێک خانمە پەیامنێری کەناڵی ئەلجزیرەی قەتەریی، شیرین ئەبو عاقلە لە شاری جەنین لە کەناری رۆژئاوا پێکراوە، ١٥٠ مەتر لە هێزەکانی ئیسرائیلەوە دوور بووە؛ کە لە میانی هەڵکوتانە سەر کەمپی پەنابەران لە جەنین لەلایەن سەربازانی هێزە تایبەتەکانی ئیسرائیل چەندین جار تەقە کراوە، بەڵام هێشتا نازاندرێت ئەو گولـلەیەی بەر شیرین کەوتووە گولـلەی ئیسرائیل بوو یاخود گولـلەی ئەو فەڵەستینییانەی تەقەیان کردووە.\nهاوکات رۆژنامەی "Yediot Ahranot" بڵاویکردەوە، بێنی گانتز وەزیری بەرگریی ئیسرائیل داوای لە دەسەڵاتداریێتی فەڵەستینی کردووە بۆ لێکۆڵینەوە، ئەو گولـلەیەی بووەتە هۆی گیانلەدەستدانی شیرین ئەبو عاقلە، رادەستی ئیسرائیلی بکات.\nئەوەش لەکاتێکدایە، دوێنێ چوارشەممە، بەپێی راگەیەندراوێکی وەزارەتی تەندروستیی فەڵەستین، خانمە پەیامنێر شیرین ئەبو عاقلەی تەمەن ٥١ ساڵ لە ئەنجامی دەستڕێژی گولـلەی سەربازانی ئیسرائیل کە گولـلەی راستەقینەیان بەکارهێناوە، سەری بە سەختی بریندار بووە و پاشان گیانی لەدەستداوە.\nشیرین ئەبو عاقلە رووماڵی ئەو هەڵمەتەی دەکرد کە دوێنێ سوپای ئیسرائیل بۆسەر کەمپی جەنین ئەنجامیدا.\nشیرین ئەبو عاقلە لە ساڵی ١٩٧١ لە شاری قودس لە دایکبووبوو و بڕوانامەی بەکالۆریۆسی لە میدیا و رۆژنامەوانی لە زانکۆی یەرموک لە ئوردن بە دەست هێنابوو و بۆ ماوەی ٢٥ ساڵ پەیامنێری کەناڵی ئاسمانیی ئەلجەزیرەی قەتەریی بوو.


ئیتلاعات خوازیاری سزای زیاترە بۆ سەر هاووڵاتییەکی شاری پیرانشار – خۆڕاگری\nHomeهەواڵئیتلاعات خوازیاری سزای زیاترە بۆ سەر هاووڵاتییەکی شاری پیرانشار\nوەزارەتی ئیتلاعات، بە حوکمی داسەپاوی هاووڵاتییەکی خەڵکی شاری پیرانشار، ناڕەزایەتیی دەربڕیوە و خوازیاری سزای زیاتر بۆ ئەو هاووڵاتییە کوردەیە.\nدۆسیەی هاووڵاتییەکی کورد بە ناوی “باپیر بەرزە”، کوڕی عوسمان، خەڵکی گوندی “چیانە”ی شاری پیرانشار، بە سکاڵای وەزارەتی ئیتلاعات، دووبارە تاوتووێ کرا.\nئەم هاووڵاتییە کوردە، لەگەڵ دوو کەسی دیکە بە ناوەکانی “ئەحمەد قەلاتەڕەشی” و “سڵێمان محەمەدنژاد”، بە تۆمەتی “هاوکاری لەگەڵ یەکێک لە حیزبە کوردییەکانی ئۆپوزسیونی حکوومەتی ئێران”، لە لایەن لقی ١٠٢ی دادگای کەیفەریی ٢ی شاری پیرانشار بە ٢٥ مانگ زیندانیی تەعزیری مەحکووم کرا.\nبەپێی ئەو حوکمە، “باپیر بەرزە” بە ٨ مانگ زیندان، “ئەحمەد قەڵاتەڕشی” بە ٥ مانگ و “سڵێمان محەمەدنژاد” بە یەکساڵ زیندانیی تەعزیری مەحکووم کرا.\nپاش بڕینەوەی ئەو حوکمە، “باپیر بەرزە”، کوڕی عوسمان، خەڵکی گوندی “چیانە”، بە دانانی بارمتەی ٢٢٠ میلیۆن تمەنی، “ئەحمەد قەڵاتەڕشی” بە دانانی بارمتەی ٥٠ میلیۆنی و “سڵێمان محەمەدنژاد”، تەمەن ٢٠ ساڵ، خەڵکی گوندی “گەرگوول”، بە دانانی بارمتەی ٢٥٠ میلیۆن تەمەنی، بە شێوەی کاتی ئازاد کران.\nئەم سێ هاووڵاتییە کوردە، مانگی سەرماوەزی ئەمساڵ، بە تۆمەتی “هاوکاری لەگەڵ یەکێک لە حیزبە کوردییەکانی ئۆپوزسیونی حکوومەتی ئێران” دەسبەسەر و بۆ لێپرسینەوە ڕەوانەی گرتنگەی ئیتلاعاتی سپای پاسداران لە شاری ورمێ کرابوون.


ناوداران – پەڕە 44 – History Of Kurd\nHome / ناوداران (page 44)\n2016-02-10\tناوداران لێدوان نووسین ناچالاککراوە لە دکتۆر قاسملو\nدکتۆر قاسملو دکتۆر عەبدولرەحمان قاسملو لە شەوی یەلدا ی ساڵی ١٣٠٩ی ھەتاوی رێکەوتی ٢٢\_١٢\_١٩٣٠ زایینی لە شاری ورمێ لە بنەماڵەیەکی خانەدان لەدایکبووە. خوێندنی سەرەتایی‌و ناوەندی، سەرەتا لە ورمێ‌و دواتر لە تاران تەواوکرد. ھێشتا زۆر منداڵ بووە کە لەگەڵ مەسەلە سیاسییەکان دا ئاشنا بوو‌ەو بیر‌و باوەڕی ئازادیخوازانە لە مێشکی دا جووڵاوە. …\n2016-02-10\tناوداران لێدوان نووسین ناچالاککراوە لە عادیلە خانم\nعادیلە خانم خاتوو عادیلە خانم (١٨٥٩-١٩٢٤) ئافرەتی دەسەڵاتدار و کارگێری ھۆزی جاف و ھاوسەری عوسمان پاشای جاف و کچی عەبدولقادر بەگی ساحێبقڕان و دایکی ئەحمەد موختار جاف و تاھیر بەگی جاف دوو شاعیری ناودار بووە. ئینگلیزیەکان پێیان وتووە شاژنی بێ‌تاجی شارەزوور. ژیان// بنەماڵەکەی لە دوای تێکچوونی فەرمانڕەوایی میرنشینی بابان …\n2016-02-10\tناوداران لێدوان نووسین ناچالاککراوە لە ئەحمەد موفتیزادە\nئەحمەد موفتیزادە ئەحمەدی موفتی‌زادە، (بە فارسی: احمد مفتی زادە) (١٩٣٣-١٩٩٣)، ناسراو بە کاکە ئەحمەدی موفتی زادە، زانای دینی، ئیسلامناس ، موجتەھیدی سوننی و شاعیر و چالاکی کوردی ڕۆژهەلاتی کوردستان ( کوردستانی ئێران ) بووە. موفتیزادە لە ڕێبەرانی بە ناوبانگی ئایینی – نەتەوەیی ئێران بوو کە ماوەیەکی زۆر لە بەندیخانەکانی ھەر …\n2016-02-10\tناوداران لێدوان نووسین ناچالاککراوە لە ملا مسته‌فا بارزانی\nملا مسته‌فا بارزانی ملا مسته‌فا بارزانی له‌ڕۆژی 14/3/1903 له‌گوندی بارزان هاتووه‌ته دنیاوه، شۆڕشگێڕو سیاسه‌توانێكی به‌ناوبانگی كورده. له‌كۆماری مه‌هاباددا ڕۆڵی هه‌بووه‌و له‌ساڵی (١٩٤٦)یشه‌وه ڕێبه‌ری پارتی دیموكراتی كوردستان بوو. له‌ساڵی ١٩٦١یشدا شۆڕشی ئه‌یلوولی دژ به‌حكومه‌تی ناوه‌ندیی ئه‌وكاته‌ی عێراق هه‌ڵگیرساند، به‌ڵام له‌ساڵی ١٩٧٥دا هێزه‌كانی مه‌لا مسته‌فا بارزانی به‌هۆی چه‌ند پیلانێكه‌وه تێككشاو له‌ساڵی ١٩٧٩شدا …\n2016-02-10\tناوداران لێدوان نووسین ناچالاککراوە لە مامۆستا عه‌بدولكه‌ریمی موده‌ریس\nمامۆستا عه‌بدولكه‌ریمی موده‌ریس (١٩٠١-٢٠٠٥) مامۆستا عه‌بدولكه‌ریمی موده‌ریس” له به‌هاری ساڵی ١٩٠١دا له گوندی ته‌كیه‌ی سه‌ر به شارۆچكه‌ی خورماڵ هاتووه‌ته دنیاوه‌و ناوی ته‌واویشی “عه‌بدولكه‌ریم محه‌مه‌د فه‌تاح” ـه‌و سه‌ره‌تاى خوێندنی به قورئان‌و په‌رتوكه ئایینییه‌كان ده‌ستپێكردووه‌و ساڵی ١٩١٣ سه‌ره‌تاكانی ” نه‌حو سه‌رف ” ـی خوێندووه، له سه‌ره‌تای هه‌ڵگیرسانی جه‌نگی یه‌كه‌می جیهانی دا له …\n2016-02-10\tناوداران لێدوان نووسین ناچالاککراوە لە عەبدولمەجید لوتفی\nعەبدولمەجید لوتفی نووسەری گەورەی کوردی بە عەرەبی نووس عەبدولمەجید لوتفی کوڕی عومەر کوڕی عەبدولڕەحمان کوڕی محەمەد لە رۆژی 1905.06.30دا لە شاری خانەقین لە بنەماڵەی “خەڵووزی” لەدایکبووه. ناوی ئەو بنەماڵەیان لە ئمانی عەرەبی بووەتە “خلوصی”، چونکە ئەوانە بە “خەڵووزی”، واتا خەڵووز فرۆش ناسراون، باوکی لە جەنگی یەکەمی جیهانیدا شەهید کراوه، ئەمیش …\n2016-02-07\tناوداران لێدوان نووسین ناچالاککراوە لە سه‌ڵا‌حه‌دینی ئه‌یوبی\nسه‌ڵا‌حه‌دینی ئه‌یوبی یه‌كێكه له هه‌ر گرنگترین كه‌سایه‌تییه‌كانی مێژووی ئیسلام. له‌سه‌ده‌ی دوانزهه‌مینی زایینی سه‌ركردایه‌تی ڕزگاركردنی ماڵی پیرۆز كرد، ئه‌ویش پاش ئه‌وه‌ی به‌زه‌بری هێز له‌ژێر چنگی خاچپه‌رسته‌كان ده‌ریهێنا و چه‌ندین داهێنان و چاكسازی و بیناسازی له هه‌ریه‌ك له‌میسر و وڵاتی شامدا ئه‌نجامدا. سه‌ڵاحه‌دین یوسف كوڕی ئه‌یوب كوڕی شازی كوڕی مه‌روانه، كوردێكی موسوڵمانه …\n2016-02-07\tناوداران لێدوان نووسین ناچالاککراوە لە ئيبن خلدون\nئامادةكردنى :م. جمال محمد أمين ئيبن خلدون مێژونووس و پەروەركاري بەناوبانگي ئيسلامي ئيبن خەلدون كە هەرگيز ناتوانرێت شوێنپەنجەكاني لەو بووارە گرنگانەي ژياندا فەرامۆش بكرێت. زانا عبدالرحمن موحەمەد كوڕي خەلدون لە ساڵي (1332) ز لە تونس لەدايك بووە و لە بنەچەدا سەر بە بنەماڵەي كندەي عەرەبين. ئيبن خەلدون هەر لە منداڵيەوە …\n2016-02-07\tناوداران لێدوان نووسین ناچالاککراوە لە مه‌لای گه‌وره\nمه‌لای گه‌وره ئا: ئاری عه‌بدوڵڵا مه‌لای گه‌وره ناوی ته‌واوی (مه‌لا محه‌مه‌د كوڕی حاجی مه‌لا عه‌بدوڵڵای جه‌لیزاده)، به مه‌لای گه‌وره ناسراوه. له‌نێوانی ساڵی )1876 تاكو 1943( ژیاوه. مه‌لای گه‌وره زانایه‌كی ئایینی چاكسازو شاعیرێكی لێهاتووی بوو، ژیانێكی پڕ له خه‌بات و به‌رهه‌می زانستی و وێژه‌یی به‌سه‌ر برد و هه‌ڵویستێكی ڕاست و دروستی …\n2016-02-07\tناوداران لێدوان نووسین ناچالاککراوە لە مێجه‌ر سۆن، جاسوسێكی روناكبیر!\nئامادەكردنی :خەلیل عەبدولڵا ئەگەرچی مێجەر سۆن بەناوی غولام حسێن شیرازی لە وڵاتی ئێمە وەك جاسوسێك وێنا كراوە‌و باسی كراوە، بەڵام ئەو یەكێكە لە‌و رۆژهەڵاتناس‌و گەڕیدانەی كەخزمەتێكی گەورەی بەبوارەكانی ئەدەب‌و رۆژنامه‌نوسی و خوێندن‌و كەلتوری كوردی كردووە. ئیلی بانستەر سۆن كە بەمێجەر سۆن ناسراوە لە رۆژی 16ی ئابی 1881 لە ئامێزی خێزانێكی …


به‌رگرى شارستانى سۆران: چه‌ند جارێك له دیوى ئێران كۆنتڕۆلى رووداوى ئاگر كه‌وتنه‌وه‌مان كردووه\n"له‌ماوه‌ى كه‌متر له دوو هه‌فته چوار كه‌س له رووباره‌كانى ده‌ڤه‌رى سۆران خنكاون"\nمحه‌مه‌د هه‌سنانی 23/06/2019 - 16:32 بڵاوکراوەتەوە لە ڕاپۆرت\nله سنورى به‌ڕێوه‌به‌رایه‌تى به‌رگرى شارستانى سۆران، ته‌نها له‌ماوه‌ى دوو هه‌فته‌دا چواركه‌س خنكاون، كه زۆربه‌یان منداڵ بوونه، هه‌روه‌ها چه‌ندین رووداوى ئاگركه‌وتنه‌وه تۆمار كراون و به‌هۆیه‌وه چه‌ندین دۆنم زه‌ووى و پوش و پاوان سوتاون، له‌گه‌ڵ ژماره‌یه‌ك ئۆتۆمبێل و رووداوى دیكه.\nعه‌مید عیماد كه‌نعان رێكانى، به‌ڕێوه‌به‌رى به‌رگرى شارستانى سۆران، به (باس)ى راگه‌یاند: "سنورى به‌ڕێوه‌به‌رایه‌تیه‌كه‌مان هه‌رچوار قه‌زاكانى (سۆران، رواندز، مێرگه‌سۆر، چۆمان) له‌خۆده‌گرێت، به‌هۆى ئه‌وه‌ى ناوچه‌كه‌مان شاخاوى و كوێستانه‌و چه‌ندین سه‌یرانگه‌ش له ده‌ڤه‌ره‌كه‌دا بوونیان هه‌یه، ساڵانه به‌تایبه‌ت له‌م وه‌رزانه‌دا گه‌شتیار و خه‌ڵكێكى زۆر به‌مه‌به‌ستى گه‌شت و سه‌یران رووى تێده‌كه‌ن، به‌ڵام به‌داخه‌وه هه‌ندێك جار به‌هۆى ناشاره‌زا بوونیان رووداوى دڵته‌زێنى لێده‌كه‌وێته‌وه، وه‌ك هه‌ڵدێران و رووداوى هاتووچۆ و خنكان له روباره‌كان، كه ته‌نها له‌ه‌ماوه‌ى كه‌متر ل دوو هه‌فته‌دا چوار رووداوى خنكان له سنووره‌كه‌مان تۆماركراوون، كه سێ له‌وانه منداڵبوونه، رووداوه‌كانیش له سنورى شارۆچكه‌كانى رواندز و چۆمان بوونه".\nبه‌ڕێوه‌به‌رى به‌رگرى شارستانى سۆران، گوتیشى: "داواكارین له هاووڵاتیان و گه‌شتیاران، له‌كاتى رووكردنیان بۆ ده‌ڤه‌ره‌كه، هۆشیارى خۆیان و منداڵه‌كانیان بن و روو له‌م شوێنانه نه‌كه‌ن، كه مه‌ترسیداران، هه‌روه‌ك تابلۆى هۆشیاركردنه‌وه هه‌ڵواسراوه، هه‌روه‌ها تیمه‌كانمان له‌به‌رگرى شارستانى به‌رده‌وام له ئه‌ركدان، به‌تایبه‌تیش له‌رۆژانى بۆنه‌و ئاهه‌نگه‌كاندا له زۆربه‌ى شوێنه‌كان جێگیر ده‌كرێن، به‌ڵام به‌هۆى به‌رفراوانى سنوره‌كه‌مان زۆرجار له كۆنتڕۆل ده‌رده‌چێت".\nعه‌مید عیماد رێكانى، ئه‌وه‌ش ده‌خاته‌روو، له‌پێناو زوو گه‌یشتن به كۆنتڕۆلكردنى رووداوه‌كان له زۆربه‌ى شارۆچكه‌و شاره‌دێكانى سنوره‌كه‌یان بنكه‌و تیمى تایبه‌ت به به‌رگرى شارستانى كراونه‌ته‌وه، ته‌نانه‌ت چه‌ند جار له‌لایه‌ن تیمه‌كانیانه‌وه به‌تایبه‌ت تیمى بنكه‌ى به‌رگرى شارستانى حاجى ئۆمه‌ران، له دیووى رۆژه‌هه‌ڵاتى كوردستانى ئێران، توانراوه به‌هاناى هاووڵاتیان بچن و كۆنتڕۆلى رووداوه‌كانى ئاگر كه‌وتنه‌وه بكه‌ن، ئه‌وه‌ش بووه‌ته جێگى دڵخۆشى به‌تایبه‌ت خه‌ڵكى سنورى شارى پیرانشار كه هاوسنوره له‌گه‌ڵ حاجى ئۆمه‌ران به چه‌پڵه رێزانه‌وه پێشوازى له تیمه‌كانیان كراوه‌و ده‌ستخۆشیان لێكردوون، كه توانیوایانه له‌پێناو كارێكى مرۆڤانه‌و به‌هاناوه‌چوون سنور ببڕن.\nبه‌ڕێوه‌به‌رى به‌رگرى شارستانى سۆران، ئاماژه‌شى به‌وه‌دا، به‌هۆى ئه‌وه‌ى ئه‌مساڵ كژو گیا گه‌شه‌ى كردووه تائێستا ده‌یان ئاگر له سنورى شارو شارۆچكه‌كانى ده‌ڤه‌ره‌كه‌مان كه‌وتونه‌ته‌وه، كه به‌هۆیه‌وه چه‌ندان دۆنم زه‌ووى و پوش و پاوان و دارستان و ره‌زو باخى هاووڵاتیان سوتاون، هۆكارى زۆربه‌ى ئه‌م رووداوانه‌ش بۆ بێباكى هندێ له هاووڵاتیان و گه‌شتیاران ده‌گه‌ڕێته‌وه، كه له‌كاتى چوونیان بۆ گه‌شتو سه‌یران و له‌دواى خۆیان ئاگره‌كانیان كۆنتڕۆل ناكه‌ن، یان جگه‌ره فڕێده‌ده‌نه ناو پۆش و پاوان، له ئه‌نجامدا رووداوى ئاگر كه‌وتنه‌وه‌و سوتانى لێده‌كه‌وێته‌وه، كه تیمه‌كانمان له بنكه‌ى به‌رگرى شارستانى به‌م هۆیه‌وه ئه‌رك و ماندوبوونى زۆر ده‌چێژن و زیانى زۆریش به‌ر ژینگه‌ى كوردستان و ده‌ڤه‌ره‌كه ده‌كه‌وێت، هیوادارین هاووڵاتیان خۆیان له ئاگركه‌وتنه‌وه‌كان به‌دووربخه‌نه‌وه‌و له‌گاتى چونیشیان بۆ گه‌شت و سه‌یران یان هه‌ر كارێكى دیكه، له‌دواى خۆیان ئاگره‌كانیان كۆنتڕۆلبكه‌ن.\nعه‌مید عیماد رێكانى، ئه‌وه‌شى ئاشكرا كرد، كه‌جگه‌له سوتانى پوش و پاوان توانراوه كۆنترۆل له‌سه‌ر چه‌ندین ئۆتۆمبێل و خانوو دوكانى هاووڵاتیان بكرێت و زیاتریش رووداوه‌كانى سوتان ماددى بوونه، تائێستا رووداوى گیانى لێنه‌كه‌وتۆته‌وه، ته‌نها چه‌ند زامدارێك هه‌بووه.


گەل و دەوڵەتی ئێران هیچ بایەخێک بە گەمارۆکانی ئەمریکا نادەن - Mehr News Agency\nAP ١٣٩٨ Esfand ٢ ٢٢:٥٣\nNews Code 31124\nبە ڕاپۆرتی ئاژانسی هەواڵی مێهر، سەید عەباس مووسەوی وتەبێژی وەزارەتی دەرەوە لە کاردانەوە بە سەپاندنی گەمارۆی نوێی وەزارەتی خەزێنەداری ئەمریکا دژی کەسایەتییە ئێرانییەکان بە تایبەتی ئەندامانی شۆرای نیگابانی دەستوور، وتی: ئەو کارە شتێک جگە لە شکست، بێ هیوایی و شکستی سیاسەتی زیاترین گوشاری ڕژێمی ئەمریکای بەدواوە نابێت.\nناوبراو زیادی کرد: ئەوان کە زیاتر لە ٨٣ ملیۆن ئێرانیان خستووەتە ژێر گەمارۆ، تیرۆریزمی ئابووری و زیاترین گوشاری خۆیان و نەگەیشتوونەتە ئەنجام ئێستا لە ئەوپەڕی بێ هیوایی و داماوی، پەلاماری بنکەی هەڵبژاردنیان داوە و ئەوە نیشانی دەدات تا چ ئاستێک ترسیان لە دیمۆکراسی و بەشداری خەڵک لە ئێران هەیە.\nمووسەوی بەرپرسانی ئەمریکی خستە بەردەنگەوە و وتی: دەوڵەت، نەتەوە و هەموو بنکەکانی کۆماری ئیسلامی ئێران نە بە ئەمریکا و نە بە گەمارۆ شێتانەکانی بچووکترین بایەخێک نادات و بە پتەوییەوە ڕێگای ڕوونی داهاتوو درێژە پێدەدات.


ئه‌گه‌ر ئۆتۆمبێله‌كه‌ت له‌لافاوادا نقووم بوو چی ده‌كه‌یت؟\nله‌كاتی باران بارینی به‌خوڕۆ لێزمه‌دا كه پێشبینی كۆبوونه‌وه‌ی باراناو له‌سه‌ر شه‌قام‌و ڕێگه‌وبانه‌كان‌و دروستبوونی لافاو ده‌كرێت، باشتر وایه ئۆتۆمبێله‌كه‌ت نه‌جوڵێنیت، چونكه نقووم بوونی یٔۆتۆمبێل، زیانی گه‌وره له‌به‌شه جیاجاكانی یٔۆتۆمبێل ده‌دات وه‌ك به‌شی كاره‌با‌و بزوێنه‌ر‌و ژه‌نگ هه‌ڵهێنانی به‌شه‌كانی ناوه‌وه‌ی ئۆتۆمبێل‌و به‌شه‌كانی دیكه، ئه‌مه‌ش به‌تێپه‌ڕبوونی كات زیانه‌كانی باران‌و لافاوه‌كه له‌ئۆتۆمبێله‌كه‌تدا ده‌رده‌كه‌وێت‌و سه‌ره‌ڕای زیانه‌كانیش، به‌و هۆیه‌وه مه‌ترسی له‌سه‌ر سه‌لامه‌تی تۆی شۆفێر‌و سه‌رنشینانی یٔۆتۆمبێله‌كه‌ت دروست ده‌بێت.\nهه‌ر بۆیه شاره‌زایان یٔامۆژگاری شۆفێران ده‌كه‌ن، هه‌رگیز ئۆتۆمبێل به‌ركه‌وته‌ی لافاو نه‌كڕن سه‌ره‌ڕای یٔه‌وه‌ی نرخه‌كه‌ی زۆر هه‌رزان بێت، له‌به‌ریٔه‌وه‌ی چاككردنه‌وه‌ی كاتێكی زۆر‌و پاره‌یه‌كی زۆری ده‌وێت، ئه‌مه یٔه‌گه‌ر كاتێكی زۆری به‌سه‌ردا تێنه‌په‌ڕبێت‌و ژه‌نگ داینه‌ڕزاندبێت.\nحاڵه‌تێكی دیكه هه‌یه كه زۆر گرنگه له‌م ڕاپۆرته‌دا بۆئێوه‌ی شۆفێری ده‌خه‌ینه‌ڕوو، ئه‌ویش یٔه‌وه‌یه كاتێك یٔۆتۆمبێله‌كه‌ت له‌كاتی ڕۆیشتن یان ته‌نانه‌ت پارككردندا له‌باراناو لافاودا نقوم بوو چی ده‌كه‌یت؟: -\n1 – فلته‌ری هه‌وا: ده‌بێت تۆی شۆفێر شوێنی فلته‌ری هه‌وا بزانیت، له‌به‌ریٔه‌وه‌ی ئه‌گه‌ر فلته‌ری هه‌وا ته‌ڕ بێت‌و یٔۆتۆمبێل جوڵه بكات، واتای چوونی باراناوه بۆ ناو به‌شه‌كانی بزوێنه‌ر وه‌ك، به‌شی سوتان‌و پستۆنه‌كان، كه به‌به‌شه سه‌ره‌كیه‌كانی بزوێنه‌ر هه‌ژمار ده‌كرێن.\n2 – نابێت به‌هیچ جۆرێك به‌شی سوتانی به‌نزین‌و گازوایٔیل له‌ناو بزوێنه‌ردا ته‌ڕبێت، كه یٔه‌ركی یٔه‌م به‌شه به‌رهه‌مهێنانی وزه‌و جوڵه‌یه له‌ناو بزوێنه‌ردا، له‌حاڵه‌تی ته‌ڕبوونی یٔه‌دای تێكده‌چێت‌و بزوێنه‌ر له‌كار ده‌كه‌وێت.\n3- قایشه‌كان، ئاو زیانی زۆر به‌قایشه‌كانی ئۆتۆمبێل ده‌گه‌یه‌نێت‌و خراپیان ده‌كات، هه‌ر بۆیه له‌كاتی جوڵه‌ی یٔۆتۆمبێلدا ده‌نگ دروست ده‌كه‌ن‌و سه‌ر یٔه‌نجام ده‌پچڕین، بۆیه پێویسته له‌گه‌ڵ نقوم بوون‌و ته‌ڕبوونیان بۆ ماوه‌ی دوور‌و درێژ بگۆڕدرێن.\n4 – به‌شی كۆمپیوته‌ر‌و كاره‌بای ئۆتۆمبێل: یٔاو زیانی گه‌وره به‌به‌شی كۆمپیوته‌ر‌و كاره‌بای ئۆتۆمبێل ده‌گه‌یه‌نێت، بۆیه پێویسته له‌كاتی نقوم بوون‌و ته‌ڕبوونی یٔۆتۆمبێلدا كاری پێنه‌كرێت‌و سه‌ری پاتری لاببرێت.\n5 – چوونه ناوه‌وه‌ی ئاو‌و باراناو بۆ ناو ئۆتۆمبێل: له‌م حاڵه‌ته‌دا گاعیه‌كان ده‌ربكه‌و هه‌وڵ بده ناوه‌وه‌ی یٔۆتۆمبێله‌كه وشك بكه‌یته‌وه، له‌به‌ریٔه‌وه‌ی ناو یٔۆتۆمبێل به‌شی كاره‌بایی تێدایه، سه‌ره‌ڕای دروستبوونی بۆنی ناخۆش له‌ناویدا، هاوكات ژه‌نگهێنانی به‌شه‌كانی ناوه‌وه كه به‌ڕاگری سه‌ره‌كی هه‌یكه‌لی یٔۆتۆمبێله‌كه داده‌نرێن، له‌گه‌ڵ تێپه‌ڕبوونی كات ژه‌نگ ڕاگره‌كانی ناوه‌وه داده‌ڕزێنێت‌و سه‌ریٔه‌نجام ده‌بێت هۆی تێكشكاندنی هه‌یكه‌لی یٔۆتۆمبێله‌كه‌و له‌هه‌ندێك حاڵه‌تیشدا ته‌نانه‌ت، له‌كاتی پارككردن یان ڕۆیشتندا ئۆتۆمبێله‌كه به‌و هۆیه‌وه ده‌بێت به‌دوو به‌شه‌وه!.\nشێرپەنجەی مەمك نەخۆشیەكە كە تێیدا خانەكانی مەمك بە شێوەیەكی زیاد لە پێویست و لە دەرەوەی كۆنتڕۆڵ جەستەی مرۆڤدا زیاد دەكەن، زۆربەی توشبوانی ئەم نەخۆشیە ژنان، لەوبارەوەیەوە پزیشكێكی پسپۆڕی نەخۆشیەكانی مەمك، بۆخۆپاراستن لەشێرپەنجەی مەمك پێشنیازی خواردنی چەند خۆراكێك بۆ خانمان دەكات.د. ژیان خەلیل، پزیشكی پسپۆڕی نەخۆشیەكانی مەمك، دەڵێت" شێرپەنجەی مەمك نەخۆشیەكە كە تێیدا خانەكانی مەمك بە شێوەیەكی زیاد لە پێویست و لە دەرەوەی كۆنتڕۆڵ جەستەی مرۆڤدا زیاد دەكەن، لە هەردو رەگەزی ژنان و پیاواندا روودەدات، بەڵام زۆرینەی توشبوانی ئەم نەخۆشیە خانمانن، ئەگەر بێت و شێرپەنجەی مەمك چارەسەر نەكرێت ئەم خانانە كە بە خانەی شێرپەنجەیی ناسراون دەگەوازرێنەوە بۆ بەشەكانی تری لەش، تەندروستی نەخۆشەكە لە بارێكی جیگیرەوە بەرەو بارێكی ناجێگیر دەبەن"\n1. سەوزە و میوە: لە تویژینەوەیەكدا دەركەوتوە خواردنی میوە و سەوزە ئەگەری %١٥ شیرپەنجەی مەمك كەم دەكاتەوە، باشرینیان بریتین لە برۆكلی، بێری، قۆخ.\n2. ریشاڵ و دژەئۆكسان: ئەو خۆراكانەی دەوڵەمەندن بە ریشاڵ و دژە ئۆكسانن، باشترینن بۆ خۆپاراستن لە شێرپەنجەی مەمك، رێگری دەكەن لە گەشەكردنی خانە شیرپەنجەییەكان، كە لە سپێناغ، گێزەر، مۆز، پرتەقاڵ، گوێز، شوكەلاتەی رەش، شیلك هەیە.\n3. چەوری بەسود:خواردنی چەور دەبێتە هۆی قەڵەوی و مەترسی توشبون بە شێرپەنجە زیاد دەكات، بەڵام هەندێك خۆراك هەیە كە چەوری تەندروستیان تێدایە و بەسودن بۆ شێرپەنجە وەكو زەیتی زەیتون، ئەڤۆكادۆ، گوڵەبەرۆژە، چەرەسات، ماسی سەلەمون.\n4. ڤیتامینەكان: بەتایبەتی ڤیتامین Dهۆكارن بۆ رێگریكردن لە زیادبون خانە شێرپەنجەییەكان، مەترسی توشبون بە رێژەیەكی زۆر كەم دەكاتەوە، لە خۆراكەكانی زەردێنەی هێلكە، جگەری گا، ماسی تونە، پەنیردا هەیە.\nئەپڵ ئایفۆنە نوێیەکەی ئاشکرا کرد\nکۆمپانیای ئەپڵ ئەمڕۆ بە فەرمی ئایفۆنی ١٢ ئاشکراکرد، کە توانای پەیوەست بوونی هەیە لەگەڵ تۆڕەکانی نەوەی پێنجەمی ئینتەرنێت و نرخەکەشی لە ٧٩٩ دۆلارەوە دەستپێدەکات.\nئایفۆنی ١٢ بە شاشەیەکی ٦.١ ئینجی و لێوارەکانی ساف و شاشەیکی ڕوون لەسەر شێوازی ئایفۆنی ٥ بەردەست دەبێت.\nهەروەها ئەپڵ نموونەیەکی دیکەی "مینی" بە شاشەیەکی ٥.٤ ئینجی بەردەستخستووە و بە نرخی ٦٩٩ دۆلار، لەگەڵ نموونەیەکی پڕۆ بە سێ کامێراوە.\nهانز فیستبرگ بەڕێوەبەری جێبەجێکاری کۆمپانیای "ڤیریۆن کۆمیۆنیکەیشنز ئین_ Verizon Communications Inc " ڕایگەیاند، ئامێرە نوێیەکانی ئایفۆن، لەگەڵ نەوەی پێنجەمی ئینتەرنێت کار دەکەن، کە خاوەنی خێرایەکی خێراییەکی زۆرە و بەشێوەیەک دیزاین کراوە بۆ کەمکردنەوەی لاوازی پەیوەندییەکان لە شارە گەورەکانی وەک نیویۆرک و لۆس ئەنجلوس و یارگاکانی تۆپی پێ.\nکۆمپانیای ئەپل دەرباری کارکردنی ئایفۆنە نوێیەکە ئاماژەی بەوەکردووە، تاقیکردنەوەی لەسەر نەوەی پێنجەم کردووە لەگەڵ زیاتر لە ٨٠٠ کۆمپانیای پەیوەندیکردن لە ٣٠ ناوچەی جیاوازی جیهان.\nئایفۆنە نوێیەکەی ئەپڵ بەرگێکی شوشەیی سیرامیکی لە دەرەوە هەیە و دژە شکانە لە کاتی کەوتنەخوارەوەدا.\nبەهۆی ڤایرۆسی کۆرۆناوە کۆمپانیای ئەپڵ چالاکییەکی خۆی لەڕێگەی ئینتەرنێتەوە گواستەوە و بەرهەمەکانیش بریتین لە ئایفۆنی ١٢ و ئایفۆنی ١٢ی مینی و ئایفۆن ١٢ی پرۆ و ئایفۆن ١٢ پڕۆ ماکس.\nبەگوێرەی زانیارییەکان کۆمپانیاکە چاکسازی گرنگی ئەنجامداوە لە کامێرای مۆبایلەکان، بەشێوەیەک جوانترین وێنە بە وردەکارییەکی بەرزەوە تۆمار دەکات.\nبە بیرم نایا خۆم لە بیر بێت\nیان ژنێكم ناسیبێ وەكو تۆ هێندە حەز بكات ماڵێكی هەبێ\nلەوێوە تێگەیشتم كە هەموو شتێك پێچەوانەیە\nهەموو شتێك لە دژی ئەویتر لە دایك دەبێت\nتۆ لە دژی من هاتووی و منیش لە دژی تۆ\nبە دەست خوم نییە/ حەز دەكەم لەگەڵ خۆمدا تەنها بم\nچونكە دیار نییە/ دەریا كەی ئاراستەی خوی دەگۆڕێ\nعیشقیش كەی لە جەنگ تەواو دەبێ\nتەنها ئەو كاتە نەبێ كە مردن قسە دەكا\nئەوكاتەی كە ژیان خامۆش دەبێت و دەنگی تەقە و ئاژاوە نامێنێ\nئەو كاتە بیری شەڕ دەكەم/ بیری گریانی ژنەكەم\nئەمە دوا دێڕی گۆرانییەكی ناچارییە بۆ خانمەكەم\nزۆرم گوت خانم لێم گەڕێ با نەیەم بۆ شار/ با نەبم بە شەریكت/ نەبم بەو پاڵەوانەی كە هێشتا سێبەرە و تۆ خەوی پێوە دەبینی/ با نەبم بە پارچەیەك لە كوڕانی سەر شەقامەكان/ لە بری ماچ جنێوت پێ بدەم\nمن دەمزانی دواتر كابووسێك لە بەرگی تۆدا دێت و پێم دەڵێ\nبە هیچ نابی. تۆ قەت بە هیچ نابی\nخانم من نەمگوت با بۆ یەكتر نەبین و پێكەوە لە دەرگای ماڵێكەوە نەچینە ژوورێ\nتوخوا نەمگوت با پێكەوە نەبین/ نەبادە بەختم وەكو كاغەز بخەیتە نێو دەستی مناڵێك و هەر خۆت پێی بڵێی بیدڕێنە\nئەوكات منیش لە خۆمەوە دەست پێدەكەم كە لە داخی سەربەستیی تۆ و زیندانیكردنی عیشق\nپیرۆزیی دابڕان بخەمە شیعرەوە\nپێم گوتی خانم/ زۆرم پێ گوتی وا بڕوات من ناتوانم چیرۆكی خۆم و تۆ بنووسمەوە\nمن بەر لە خۆم/ كەسێكی تری وەكو تۆ هاتبوو سۆراغی كردبووم و دابڕاین لە یەكتر\nئەو ئێستاكەش بەنێو كووچەی شاردا بۆ ئەو كاغەزە دەگەڕێ كە بە دەستی مناڵێك دڕا\nهەر ئەو كاتە خانم/ لە جیاتی من گوتبووت لە سەربەستی مەگەڕێ\nجگە لە گێلێتی جوانییشت لێ دەدزێ\nتۆ بووی بە قوربانی سەربەستی/ منیش گوایە شۆڕشگێڕم\nبەسەر ئەسپێكی لەڕەوە دەمگوت\nئەم دەنگە گەرووی تا بازاڕ بەرز بووەوە\nتائەو جێگەیەی خانمەكەم لەبەردەم زێڕەنگەرەكان بینی/ قاقا پێدەكەنی\nئێستاكە لە شێتخانەی\nخانم من بە هۆی تۆوە هەژار كەوتم/ تۆش بە هۆی منەوە دەوڵەمەند بووی\nمن بیرم نایە كەی ڕۆیشتووم/ تۆ بیرت دێت كەی دەستت لە هەویر بەر داوە بۆ شەڕی پیاو\nناچارم بڵێم لەوەتەی تۆ لەنێو دۆزەخدا كەوتووی\nمن درۆ دەكەم!\nدرۆ دەكەم و دابڕاوم لە ئەوینی بێدەنگیت/ لە شوكرانەییت لەسەر تاشەبەرد/ لە چەماوەییت كە داپیرت بە وەرەسە بۆی جێ هێشتووی\nتەنها لەو بارە قورسە دانەبڕام كە بەسەر شانمەوە بوو\nئێستا سەرباریشی هاتە سەر/ كە تۆی\nخانم خەتا لە تۆ بوو كە چۆڵاییت لێ كردم بە حەشاماتی كۆتایی ژیان\nخەتای تۆ بوو كە بوویت بە مێگەلێك لە ژن\nهەر یەكێكت لە قولكەیەك ڕاگرتبو و سێرەیان لەمەرگ گرتبوو/ لەپانتاییەكی دیكەی ئاسمان بۆ ژیان دەگەڕان/ لوتبەرز وەكو شەیتان/ كەهاتنەوە خوارێ/ هێشتا ژن بوون.\nتۆ ئێستاش باوەڕ بەمن ناكەی و دەبینم بەپێیەكانی من ڕێدەكەی\nپەنجەی من ڕادەوەشێنی و شەق لەسێبەری خۆت هەڵدەدەی\nهەرجارەی لەلایەك سەردەردێنی\nكەپێتدەگوتم كەی نوێژ دەكەی/ سەرم بۆ دەچەمانیەوە\nكەدەعوەتی مۆم داگیرسان و تەراتیلی دێرت دەكردم/ سوپاسی مەریەمم دەكرد\nوەختێكیش بەسەر پشتی گایەكەوەیە دەهاتی/ پێتخوشبوو پێكەوە حەشر بكرێین\nئێستا دەمەوێ بڕۆم و پێم ڕێداناگرێ بۆنی عەتری بەجێماوی تۆ نەكەم\nمن ناچارم بەدرۆش بێت / هەر لێرەبم وەكو داهۆڵ\nهەر بەناچاریش لەپشت پەیكەری ئەبو عەللای مەعەرییەوە وەكو دارێكی وشك هەڵاتوو\nچاو لەتۆ بكەم و خەیاڵم لەبیابانی بێسنووردا بەجێبێڵم\nخانم بڕوانە تەنیشتی خۆت/ بڕوانە ئەوبەری خۆت/ بڕوانە سێبەری خۆت\nچۆن دەبی بەخۆت و دەگۆڕێیت\nتەماشاكە و بزانە بۆچی/ ژنێكی نەزۆك كتێبێكی بەرگ سەوزی لەمێردەكەی دزیوە/ بۆچی بەستیانێك دەیگۆڕێتەوە\nبۆچی ژنێك بەڕووتی بەنێو جامخانەكانی بازاڕدا پیاسە دەكات / تف لەكابرای كوتاڵ فرۆش دەكا\nبۆچی ژنیكی تر لنگە نەعلێك لەوێنەی مێردەكەی دەگرێت و هەر خۆشی بەدیاریەوە دەگری\nژنێكی تر لەسەر چەند پارچە زێڕێك لەگەڵ مێردەكەی شەڕیەتی و پیرێژنێكیش لەگەڵ پیرەمێردێك بەژیان پێدەكەنن\nبزانە بۆچی ژنێكی تر لەقینی پیاوە دەنگ بەرزەكەی / بەرد بەبا دەكا\nئی بۆ ژنێكی تری خان و مان\n(راوەستاوە لەو بانە/ دەستی لەكەمەردانا/ هەر دەڵێی كچە سوڵتانە)\nبۆچی ژنێكی تر دەبینم پرچی سپی دەهۆنێتەوە بۆ دەنگی پێی پیاوێك\nبۆچی ژنێكی تر بەسەماكردنەوە تەماشای كوشتنی براكەی دەكا\nبۆچی ژنێكی تر خۆی دەسوتێنێ و جلەكانی بۆ یادەوەری حەشار دەدات\nئەی خێرە ژنێكی تر بۆسەربەستی دەیەوێ خۆی بدات بەدەم ئاودا\nتۆش لەبری من ناوی هەموویان دەنوسی و ناوی خۆت بیر دەچێتەوە\nئەمانە ژنەكانن / ئەوەش منم لەگەڵ پیاوە خەسیوەكان دیارنیم\nمن خەیاڵ گرتوومی و پێموایە لەمێژە لێرە نیم\nسەرخۆشم بەژن و خەریكم دەفتەرەكەی بەرباخەڵم دەسوتێنم / تۆش هەر لەخەیاڵی ڕووت كردنی سینەتی\nمەستم بەژن و خەریكم سەعاتەكەی دەستم دەشكێنم / تۆش هەر لەبیری گەڕانەوەی زەمەنی\nخویەكی خراپە كەوەكو چارلی چاپڵن فێری كاتژمێر شكاندنت كردم\nتۆش وەكو ئەوانی تر/ لەبری ئەوەی جۆش دابمێنی / پێم پێدەكەنی\nسی ساڵی ڕەبەقە خانم\nسی ساڵی ڕەبەق/ ناوی ڕۆژەكانی هەفتەت لەبیرم بردۆتەوە / جگە لەناوی خۆت\nنەتهێشت ناوێك بدۆزرمەوە بەقەد ناوی ژیانی سەر زەوی زەحمەت بێ\nهێندەت گەورە كردم خەریكم ژمارەی ساڵەكان لەغروریدا دەسڕمەوە\nدەمەوێ بەخەیاڵ بچمەوە بۆ سەمەرقەند\nتەمەنیشم هێندەی مەوداكانی ئێرەو سەمەرقەند بڕ ناكات\nلەوەش نەگبەتی تر ئەوەیە جورئەت ناكەم لەسەر لافیتەیەك بنوسم\nئازادیم بەژن گۆڕیەوە و تۆش بەماڵ\nكەلەدوورەوە تەماشای تۆ دەكەم و تف لەو كتێبە دەكەم كەباسی ئادەم دەكا/ لەسەری نوسراوە ژن / چیرۆكی هابیل و قابیلم بۆ مەگێڕەوە\nنازانم بۆچی كەباس دێتە سەر نهێنیەكانی فیرعەون و یوسف/ تۆ تەنها چیرۆكی زوڵەیخام وەبیر دەهێنیتەوە\nنازانم لەكەیەوە توشی ئەو نەخۆشیە بووم كەناوی ژن ە\nمن دەزانم ئەم قسانە سەرم دەخوا\nدونیام لێبووەتە چەرمی چۆلەكە و پەردەیەكی شاشی تەنكم لێبووەتە دیواری چین\nرەهەندی حەرفێكم لێبووە بەدەیان فرسەخ و هەرچەند دووربی هەر نزیكمی\nخۆزگە وەها نابووم\nنەخۆم و نەتۆشم نەناسیبا\nئێستا ناوێرم بچمە هیچ مەجلیسێكەوە\nنەبادە پێم بڵێی تۆ نوێژ بۆ ڕاسپۆتینەكان دەكەی\nمن پێشتر وانەبووم تاخانم نەهات\nبەرلەوەی لەرۆژنامەكاندا كاریكاتێری خۆم ببینم\nبەدیار كۆڵەمستانێوە دۆشدامابووم و پڕ بەگەرووم دەمقیژاند\nبژی ئازادی ........\nلەبیری ئەوەدام بۆچی هەمیشە پێتدەگوتم گێلە و نەمدەزانی بۆ\nئەی خودا چەند غەریبم\nتازە خەریكم لەباوكم یاخی بم\nوەك ئەو مناڵانەی لەمەكتەب یاخی دەبن و دەفتەرەكانیان دەدڕێنن\nتازە خەریكم یادەوەرییەكانم بنووسمەوە و بیدەمە ڕۆژنامەیەك و بمكات بەپاڵەوانی مانشێت\nتازە خەریكم گومان لەزمانی خۆم دەكەم\nغەریبم / غەریبتر لەتۆ خانم\nكەمێك بگەڕێوە/ بزانە چۆن بووم بەخواپەرست و نەشمدەزانی ڕوو لەكام مەعبەد بكەم\nچۆن بووم بەعاشق / نەمدەزانی بەیانی باش لەتۆ بكەم كەتەنها سێبەرەكەتم دیبوو\nخۆم زیندانی كردبوو/ دەرگاكانم بەو پەنجەرانە دەگۆڕیەوە كەهەناسەی ژوورەكەمی ناگۆڕی\nبووم بەو تەیرە عاجباتیەی كە لەجیاتی لەقلەقەكەی ناوشار نەدەچووە سەر منارەی مزگەوت\nهەموو ئەو غایەلانەم كرد و نەمزانی خانم/ ژن سركە/ یان لە تاقی بەرزدا عاسی بووە\nنەمدەزانی بۆ دانابڕێم لەم مەفتەنە شڵۆقاوە\nوەك ڕێبوارێكی تینوو لە بیاباندا\nدرەنگ بیرم كردەوە/ داوای قومێك ئاو بكەم\nلەو ڕۆژەوەی چارەنووسی خۆم دایە دەست تۆ\nزەندەقم چووە لەوەی خەیاڵم بڕوا و چەكدارێكی بێشوناس داوای شوناسم لێ بكا و پێم نەبێ\nكەسێك پرسیاری بوون بكا و جوابم پێ نەبێ\nهەواڵی ڕۆژنامەیەك بخوێنمەوە و لە تەنیشتیەوە وێنەی چەقۆ و دەمانچە و شقارتە كێشرابێ\nترس قەناعەتی تەواوی بە قەدەر پێ هێناوم كە من و تۆ دوو شتی جیاكراوەین/ هەر دەبێ جوداش بین\nناوێرم لە قەراخ شار كەمێك بە تەنها بم/ تۆ لەوێی\nكە جەنجاڵی شار دەبینم/ وەكو پاڵەوانەكانی كافكا خۆم لێ دەبێتە جانەوەر\nپێم وابوو لە سەدەی سێهەمی بەر لەدایكبوونی نیشتمانم\nلەوەتەی تۆ لێرەی و من بەپێوەم\nجاربەجار خەیاڵم بۆ خۆكوشتن دەچێت\nترسم هەیە كودێتام لێ بكەی\nترسم هەیە داوەتی شێوەزارەكان بكەی/ بێن بۆ فەرهودكردنی كتێبخانەكەم\nدەترسم بمخافڵێنی بە نیازی تیماركردنی هەر وشەیەك/ حەرفێكم پێ بكوژی\nدەترسم ناوێكی خۆش بۆ شیعرێكی لیریكی هەڵبژێرم/ بە خیانەت بۆم بنووسی\nلە خەویشدا ناوێرم لەسەر كورسی دانیشم\nلە ترسی ئەوەی پاسپۆرتەكەم بدەی بە موسافیرێكی گێل\nبە خەیاڵیش بیر لە موڵك ناكەمەوە/ نەبادا وەكو مالیك و لملوكەكان لە منفا واوەترم ببەی\nدەترسم بە شیعری نوێ گۆرانی بڵێم\nنەبادا وەك پاتە لەپێكان مۆڕەم لێ بكەی\nناچمە ئەو وێستگانەی كە قافڵەی پێدا تێپەڕ دەبێت\nیادەورییەكانم لە حەوت كون دەشارمەوە و شكستی نیشتمانیش دەدەمە دەست كچێكی قەیرەی كارقایم\nئەو نهێنی مانەوەی خۆی شاردۆتەوە و تف و نەفرەت لە شوو دەكا\nكەواتە خانم دەتوانێ منیش بشارێتەوە\nشەرتم كردووە چیتر بە هەڵە تەماشای سینگی نیشتمان نەكەم\nبەرپەرچی مەلاكان نەدەمەوە و قسە لە قسەی قەشەكانیش نەكەم\nبە تەنها بیر لە نەخشەیەكی نوێ بكەمەوە كە جێگەی خۆمی تیا ببێتەوە و بەس\nبیر لە چیرۆكێك نەكەمەوە كە مناڵەكانمی تێدا ببنە پاڵەوان و بە شەمەندەفەر سەفەر بكەن\nتەماشای پەنجەرەی هیچ باڵەخانەیەك نەكەم\nبۆ ئەوەی كڵاوەكەم نەكەوێ\nلە پەنای ئەو دیوارانەش ڕاناوەستم كە پاسەوانەكانی نیشتمان بە دەم گۆرانیگوتنەوە\nچونكە دەزانم ئەوان خەویان بۆ خۆیانە و بێدارییشیان بۆ من\nمن هەر لێرە دەبم خانم/ تۆش لە زیندانی خۆتدا بنوو..


ANF | جە عەفرین و ئیدلب، جە چالاکی شەڕڤانانە ٥ چەتێ تورکیای کوشیێ\nجە عەفرین و ئیدلب، جە چالاکی شەڕڤانانە ٥ چەتێ تورکیای کوشیێ\nجە عەفری و ئدلب، جە چالاکی شەڕڤانەکا "توڕەیی زەیتون"یەنە، ٥ چەتێ سەر بە فەیلەق ئەلشامی کوشیێ.\nپێنجشه‌ممه, 12 Jul 2018, 13:46\nبەسۆگەند واردەکەو ڕەجەب تەیب ئەرۆغانی و دەسنیشانکەردەی وەزارەتەکێش کە زەماکەش وەزارەتو دارایش دریان پنە، لیرەی تورکیش زیاتەر توشوو ئەرەوڕای بیەن و بەردەۋام نرخ و ئەرزشش کەمتەر بۆۋە.\nبەتایبەتی دمای ئانەیە کە ڕۆ چوارشەممەی ۋیەردەی ئەردۆغانی ۋاتەبێش: دەربایسو ڕەخنەکا دلێ و بەروو ڵاتەکێش نییا، کە جە لاۋازی وەزیرەکا حکومەتەکێش گیریانە و سوود"فایز" زیاتەر ۋەزنۆرە.\nئیتر دما بە دما قسەکا ئەردۆغانی، دۆلار و یۆرۆ ۋەراۋەر بە لیرەی تورکی بەرزتەرین ڕیکۆردشا تۆمار کەرد و دۆلار جە ٥ لیرا و یۆرۆ جە ٦ لیرا نزیکێ بیێنێ. جە ئیسەنە ۱ دۆلار بە ٤.٩٧ لیرێ، ۱ یۆرۆ بە ٥.٨٠ لیرەێ جە بۆرس و بازارەکانە فاڕیاۋە.\nئەرەوڕای و ئەرەۋەستەو لیرەی تورکی کاریگەری فرە نەرێنی جە بازارەنە دروس کەردەن و نرخ و بەهاو کەلوپەلی، واردەمەنی، ئامرازەکێ ئەۋەفاڕای، کرێ یانە و دوکانیش گرانتەر کەردەن و ئابوری تورکیاش ئانڎەی تەر شوێنان.\n۱۹ تەموزی جە عەفرین، چالاکی دژو "ئیبراهیم عەبدوڕەزاق"ی چەتەی ئەنجام دریان و نامبریا کوشیان.\n۱۰ تەموزی، جە دلێ شارو "ئدلب"ینە، ٤ چەتێ فەیلەق ئەلشامی، کە دەسشا بیەن جە کوشت و بڕ و تاڵانکەردەی و ئازاردای هاموڵاتیا عەفرینیەنە، ماشینەکەشا کریان ئامانجو چالاکی شەڕڤانا و جە ئاکامشەنە هەر ٤ کوشینێ کە نامەکێشا پی جۆرەنێ: ١ – حسێن ئیبراهیم مستەفا، ٢ – محەمەد کەرەمۆ، ٣ – ئەیمەن خالید، ٤ – غەزوان حسێن.


ئۆپۆزسیۆن بوون شه‌رمه یان شانازی؟ – Denegkan\nئۆپۆزسیۆن بوون شه‌رمه یان شانازی؟\nئۆپۆزسیۆن به مانا کورتیه‌که‌ی واته (به‌رهه‌ڵستکار) به‌رهه‌ڵستکار به‌رانبه‌ر ده‌سه‌ڵات یان هه‌ر هێزێکی تری چه‌وسێنه‌رکه‌بیه‌وێت له‌سه‌ر خوێنی خه‌ڵکانی تر بنیادی ئابوری وڕامیاری وکۆمه‌ڵایه‌تی خۆی به‌رفراوان بکات وخواست و ئاره‌زوی تاکه که‌سه دیکتاتۆره‌کان بهێنێته‌دی وبه‌وشێوه‌یه‌ی که خۆی ئه‌یه‌وێت. واته ئۆپۆزسیۆن بوون زیاتر شۆڕشه له‌دژی زوڵم و زۆرو چه‌وسانه‌وه‌ی مرۆڤه له‌لایه‌ن مرۆڤه‌کان و هه‌رگیز ناچێته خانه‌ی یاخیبوون (تمرد) یان تێکده‌ر(مخرب) یان به‌کرێگیراو(مرتزقه).\nکاتێک که‌سێکی شۆڕشگێڕیان چه‌ند که‌سانێک بڕیاری ئۆپۆزسیۆن بوون ئه‌ده‌ن به‌لایانه‌وه گرنگ نیه که به‌ره‌ی ئه‌نتی ئۆپۆزسیۆن چۆن ناوزه‌دی ئه‌کات،گرنگ ئه‌و جه‌ماوه‌ره‌یه یان ئه‌و گه‌له‌یه که ئه‌و له‌پێناوی دا خه‌بات ئه‌کات چۆن ڕێزی لێ ده‌گرێت وچ ناوێکی لێده‌نێت.\nبه‌درێژایی مێژوی شۆڕشی شاخی کورد له باشوری کوردستان دوژمنان کورد بۆ جارێکیش ئاماده نه‌بوون ووشه‌ی ئۆپۆزسیۆن بخه‌نه پاڵ ئه‌وشۆڕشانه به ڵکو به‌پێچه‌وانه‌وه هه‌میشه به یاخیبووه‌کان و تێکده‌ره‌کان وزۆرجاریش به به‌کرێگیراو ناویان ئه‌بردین چونکه ووشه‌ی ئۆپۆزسیۆن ئه‌وه‌نده گه‌وره بوو که ئه‌گه‌ربه‌وه ناوزه‌دیان بکردینایه واته که‌م وکوڕی له‌تواناوبونیه‌تی خۆیان وه‌ک ده‌وڵه‌تی سه‌رده‌سته، به‌ڵام له‌لایه‌ن کۆمه‌ڵانی خه‌ڵکی کوردستان به (فریشته‌ی ئازادی هێنه‌ر ناوئه‌براین) ئه‌مه جیاوازیه‌کی ئه‌وه‌نده گه‌وره‌یه که هه‌میشه شایه‌نی ئه‌وه‌یه مرۆڤی به‌رهه‌ڵستکار شانازی پێوه بکات.\nئه‌مڕۆ له‌به‌شه ئازاد کراوه‌که‌ی باشوری کوردستان ده‌سه‌ڵاتێک هه‌یه که حکومه‌تی هه‌رێمی کوردستان ناسراوه ، دیاره ئه‌م حکومه‌ته‌ش به‌ری ڕه‌نج و خه‌بات و ماندوبوونی سه‌رجه‌م خه‌ڵکه شۆڕشگێڕو نیشتمانپه‌ره‌وه‌ره‌که‌ی کوردستانه،ئه‌مه به‌رهه‌می هه‌زاره‌ها شه‌هیدی گه‌له‌که‌مانه، به‌رهه‌می وێران بوونی زیاتر له 4500 گوند و شارۆچکه‌ی کوردستانه ،به‌رهه‌می کاره‌ساتی ئه‌نفال و کیمابارانی سه‌رجه‌م ناوچه‌کانی کوردستانه، ئه‌و حکومه‌ته‌ی که‌هه‌یه قاڵبێکی حه‌ڵوا نه‌بووه له‌سه‌ر سینیه‌کی زیڕین پێش که‌ش به‌و ده‌سه‌ڵاتدارانه‌ی ئێستای باشوری کوردستان کرابێت ، ڕاسته له‌وانه‌یه بۆ هه‌ندێک که‌س وابێت به‌تایبه‌ت بۆ ئه‌وانه‌ی به‌نوێژی نیوه‌ڕۆ شۆڕشێکی سه‌د هه‌زار پێشمه‌رگه‌یان ئاشبه‌تاڵ پێکردوو چون له ته‌کیه‌وخانه‌قاکانی تاران وکه‌ره‌ج پاڵیان لێدایه‌وه تا ڕۆژانی ڕاپه‌ڕین و دوای ڕاپه‌ڕینیش ئێمه هێناماننه‌وه‌و له پاداشتی ئه‌وه‌ش له ئابی 1996 زرێپۆشه‌کانی به‌عسیان هێنایه سه‌رمان و سنور به‌ده‌ریان کردین.\nبه‌ڵام له‌ڕاستیدا ئه‌م حکومه‌ت وده‌سه‌ڵاته خه‌ڵکی کوردستان بنیادی ناوه‌و ده‌ره‌نجامیش هه‌ر ئه‌بێت خێروبێره‌که‌ی بۆ خه‌ڵکی کوردستان بێت..\nئه‌و ده‌سه‌ڵاته‌ی ئێستا له کوردستان هه‌یه ئه‌وه‌نده‌ی بیر له‌به‌رژه‌وه‌ندی دیکتاتۆره‌کانی لوتکه‌ی ده‌سه‌ڵات ئه‌کاته‌وه ، گه‌ردیله‌یه‌کی ئه‌وه بیر له‌وهه‌موو ئێش وئازارومه‌ینه‌تیانه‌ی کۆمه‌ڵانی خه‌ڵکی کوردستان ناکه‌نه‌وه، بیرناکه‌نه‌وه له بێ ئاوی ، بێ کاره‌بای ، بێ خزمه‌تگوزاری له‌هه‌مووبواره‌کان دا و هتد….\nئه‌وه‌ی که خه‌می گه‌وره‌ی ده‌سه‌ڵاته پرکردنی بانکه‌کانی ئه‌وروپایه وفراوان کردنی حه‌وشه‌وبه‌ره‌ی ڤیلاکانیانه، خه‌لکی کوردستان شۆڕشی کرد بۆ ئه‌وه‌ی خۆی له به‌رهه‌مه‌که‌ی بخوات نه‌ک کۆمه‌ڵێک حازرخۆری به‌رسێبه‌ر..\nبه‌داخه‌وه که ئه‌مڕۆله‌کوردستان دا شتێک نیه ناوی ئۆپۆزسیۆن بێت بۆ دانانی سنورێک بۆ ئه‌و ده‌سه‌ڵاته گه‌نده‌ڵ و بۆگه‌نه‌ی ئێستا، به‌پێچه‌وانه‌وه‌ی ئه‌وه‌ی چاوه‌ڕوانی ئه‌وه‌شی لێده‌کرێت ئومێدێک بێت بۆ ئۆپۆزسیۆن بوون پێی شه‌رمه بڵێت من ئۆپۆزسیۆنم.. ئه‌وکاته‌ی شۆڕشی سوری شاخمان ئه‌کرد نیوه‌ی ته‌مه‌نی شۆڕشمان شه‌ڕی ناوخۆبووبه‌ڵام شانازیمان پێوه ده‌کرد ، که‌چی ئێستا ئۆپۆزسیۆن بوون وشۆرشی سپی کردنی بووه به‌شه‌رم، ئاخر خۆ من ناڵێم باده‌ستده‌ینه چه‌ک وجاریکی تر شاخه‌کان پڕکه‌ینه‌وه له‌شه‌هید، به‌ڵام به‌ڕاستی کاتی ئه‌وه هاتوه ئه‌و شۆڕشه فه‌رهه‌نگیه‌ی که ئه‌بوایه له‌یه‌که‌م ڕۆژی دوای ڕاپه‌ڕینه‌وه بیکه‌ین ،ئێستا کاتیه‌تی، هه‌نووکه ئه‌وه‌ی ڕۆژانه ده‌بیسترێت وده‌خوێنرێته‌وه له‌و ده‌نگه ناڕازی وڕه‌خنه گیریانه که به‌رانبه‌ر ده‌سه‌ڵاتی کوردی وحزبه ناسیاسیه‌کانی کوردستان ئه‌وه بۆخۆی به‌شێکه له‌شۆڕشی فه‌رهه‌نگی و ئۆپۆزسیۆن بوون ، کاتی ئه‌وه هاتوه هه‌موو ئه‌وده‌نگانه یه‌کبگرن و به‌ره‌یه‌کی ئۆپۆزسیۆن له‌دژی ئه‌م ده‌سه‌ڵاته‌گه‌نده‌ڵه پێکبهێنین ،باچیتر چاوه‌ڕوانی له‌که‌س نه‌که‌ین بیت به‌یداخی ئۆپۆزسیۆن بونمان بۆ هه‌ڵکات و ئێمه‌ش دوای که‌وین ئه‌گه‌ر به‌وجۆره بیربکه‌ینه‌وه به‌شمان هه‌ردواکه‌وتن و نه‌خواردووی له‌سمێلان مه‌یوو ئه‌بێت..\nمێژووهه‌مووڕۆژێک ده‌رفه‌ت نادات به‌خه‌ڵکی شۆڕشگێڕخۆیانی تیێدا تۆماربکه‌ن ئه‌وه‌ی به‌ووشه‌یه‌ک دژی گه‌نده‌ڵی بێت ئه‌مڕۆناوی ئه‌چێته‌مێژووه‌وه باخۆمان له‌به‌ره‌یه‌کی یه‌کگرتووی ئۆپۆزسیۆن دا ڕابگه‌یه‌نین ئه‌وه شانازی ده‌بێت بۆمان نه‌ک شه‌رمه‌زاری.\nPrevious بۆنی نه‌وت…بەشی دووەم…..زاهیر باهیر\nNext سواڵکردنی ژنانی ئێراق بۆ بینینی ڕۆڵه‌کانیان….وه‌رگێڕانی: ئازاد به‌کر


وردەكاری بڕیاری ترامپ بۆ هێرشی سەر ئێران‌و پاشگەزبوونەوەی\n21/06/2019 1947 جار خوێندراوه‌ته‌وه\nدوای خستنەخوارەوەی فڕۆكە بێ فڕۆكەوانەكەی ئەمریكا لە لایەن ئێرانەوە، دۆناڵد ترامپ ڕەزامەندی لەسەر هێرشی سەربازی داوە بۆسەر ئێران، بەڵام شەوی پێنجشەممە لەو بڕیارە پەشیمان دەبێتەوە.\nبەگوێرەی وتەی كۆمەڵێك بەرپسی ئیداری باڵا، پاش گفتوگۆ و مشتومڕێكی گەرم لەكۆشكی سپیدا لە نێوان بەرپرسانی باڵای ئاسایشی نەتەوەیی‌و كۆمەڵێك سەركردەی باڵای كۆنگرێس لەسەر پرسی لێدانی ئێران، لە دەوروبەری سەعات حەوتی ئێوارە بەرپرسانی سەربازی و دیپلۆماسی چاوەڕێی هێرشكردن بوون بۆسەر ئێران.\nسەرچاوەكان دەڵێن، سەرەتا ترامپ ڕەزامەندی داوە لەسەر هێرشكردنە سەر كۆمەڵێك ئامانجی دیاریكراوی وەك ڕادار و پاتری موشەكەكانی ئێران، بەڵام دواتر پاشگەزبووەتەوە.\nلەو یەكێك لە بەرپرسە باڵاكان ڕایگەیاندووە، هێرشەكە لە ئامادەكاری دابووە، بەڵام دواتر هەڵوەشێندراوەتەوە، كە فڕۆكەكان لە ئاسماندا بوون و كەشتییەكانیش لە شوێنی دیاریكراودا ئامادە بوون، بەڵام هیچ موشەكێك نەهاویشتراوە دوای ئەوەی فەرمان بە وەستانی هێرشەكە كراوە.\nئەو فەرمانە ڕێگری كرد لە سێیەەم كردەی سەربازی ترامپ لە ڕۆژهەڵاتی ناوەڕاست، كە پیشتر بە بڕیاری ئەو دوو هێرشی سەربازی كرابوونە سەر كۆمەڵێك ئامانج لە سوریا لە ساڵەكانی ٢٠١٧ و ٢٠١٨.\nڕوون نییە، كە ئایا ئەم بڕیاری ڕاگرتنی هێرشە بەهۆی ئەوەوە بووە ، كە ترامپ بڕیاری خۆی گۆڕیوە، یان بەرپرسانی ئیداری بەهۆی هۆكاری لۆجستی و ستراتیجی بڕیارەكەیان گۆڕیوە. ڕوونیش نییە ئایا هێرشەكان لە داهاتوودا دەكرێن یا نا.\nبەرپرسانی كۆشكی سپی و پنتاگۆن ڕەتیانكردەوە، كە لێدوان لەو بارەیەوە بدەن و هیچ بەرپرسێكی حكومەتیش داوای لە نیویۆرك تایمز نەكرد، كە هەواڵەكە بڵاونەكاتەوە.\nهەروەها بە وتەی بەرپرسێكی باڵا، ئەمە بڕیاری ئەم هێرشە بۆ وەڵامدانەوەی خستنەخوارەوەی فڕۆكە ١٣٠ ملیۆن دۆلارییەكەی ئەمریكا بوو، كە ڕۆژی پێنجشەممە لە لایەن موشەكەكانی ئێرانەوە خرایە خوارەوە.


دیداری هەیئەتی حیزبی دێموکراتی کوردستانی ئێران لەگەڵ حیزبی سوسیال دێموکراتی فینلاند\n15:46 - 15 خەزەڵوەر 2716\nکوردستان میدیا: ڕۆژی سێشەممە، ڕێکەوتی ١ی نۆڤامبری ٢٠١٦ هەیئەتێکی حیزبی دێموکراتی کوردستانی ئێران لە وڵاتی فینلاند، دیدارێکیان لەگەڵ تێرۆ شێمێیککا، بەرپرسی کار و باری دەرەوەی حیزبی سوسیال دێموکراتی فینلاند، لە بارەگای سەرەکیی ئەو حیزبە، پێک هێنا.\nسەرەتا نوێنەری حیزب باسێکی کورتی کرد لەسەر پێویستیی گەڕانەوەی پێشمەرگە بۆ ناوخۆی کوردستان و گرێدانی خەباتی شار و شاخ.\nلەم پەیوەندییەدا شنە ڕەزاوی، نوێنەری حیزب لە فینلاند، ئاماژەی بەوە کرد کە لە ماوەی ٢ دەیەی ڕابردوودا و بەتایبەتی لە نەبوونی هێزەکانی پێشمەرگە لە ناوخۆدا، پێشێلکارییەکانی مافی مرۆڤ لە کوردستانی ئێران و بەتایبەتی چەوساندنەوەی نەتەوەی کورد تا هاتووە زیاتر بووە؛ لە ئێستاشدا حوزووری هێزی پێشمەرگە لەناوخۆدا گرینگە بەتایبەتی بۆ بەرزکردنەوەی ورەی خەڵک و چالاکوانانی ڕزگاریخواز.\nنوێنەری حیزب هەروەها وتی، کە دەستکەوتێکی گرنگی ڕاسان لە ماوەیەکی وەها کورت‌دا، بریتییە لە پوچەڵکردنەوەی پرۆپاگەندەی ڕێژیم، کە هێزی ئۆپۆزسیۆن لە کوردستانی ئێران‌دا نەماوە.\nلە وەڵامی پرسیارێک‌دا، کە ئاخۆ نوێنەرانی کورد لە پارلەمانی ئێران، تا ئێستە چیان کردووە بۆ باشترکردنی دۆخی مافی مرۆڤ لە کوردستانی ئێران‌دا، نوێنەری حیزب وتی، کە لە حکومەتی دیکتاتۆری ئێران‌دا، کەسێک تا لە خۆیان نەبێت و باوەڕدار بە ناوەڕۆک و سیاسەتی سەرکوتکەرانەی ڕێژیم نەبێت، ناتوانێت بگاتە ئاستی پارلەمان. وە نمونەی هەرەبەرچاوییش بۆ ئەمە، پشتگوێخستنی خەڵکی کورد و پێشێلکردنی مافە مرۆیی و نەتەوەییەکانیانە لەلایەن ڕێژیمەوە.\nهەروەها لە وەڵامی پرسیارێکی دیکەدا، کە ئاخۆ پاش لابردنی گەمارۆ ئابوورییەکان و باشتربوونی ئابووریی وڵات، تا چەند گوزەرانی خەڵک لە ئێران باشتر ئەبێت، نوێنەری حیزب وتی، کە ڕێژیم پشتیوانێکی گرنگی گروپە تێرۆریستییەکانە لە ڕۆژهەڵاتی ناوەڕاستدا، بەتایبەتی لە ڕووی ئابووریەوە. وە پاش کاریگەریی زۆریی گەمارۆ ئابوورییەکان، ڕێژیم دواجار ناچار بوو کە بە هێنانە سەرکاری ڕۆحانی، سیاسەتی خۆی بگۆڕێت و لەگەڵ ڕۆژئاوا دابنیشێت. بۆیەش ئەبێ بڵێین، کە ڕیژیم ئەو داهاتە بە دەرەجەی یەک لە پشتیوانییکردنی ئەو گروپانە و لە هەوڵەکانی‌دا بۆ هەرچی ناسەقامگیرترکردنی ناوچەکە، بەکار دەهێنیت.\nلە کۆتایی‌دا، تێرۆ شێمێیکا، وێڕای دووپاتکردنەوەی پشتیوانیی حیزبی سوسیال دێموکرات لە خەباتی کورد لە ڕۆژهەڵات بۆ بەدەستهێنانی مافە نەتەوەییەکانیان، ئاماژەی کرد بە گرنگیی وەرگرتنی بۆچوونی ئۆپۆزسیۆنی ئێرانیی لەمەڕ بابەتە پەیوەندیدارەکان و هەردوو لا جەختیان لەسەر گرنگیی ئەم پەیوەندییانە کردەوە.


میلان لە گفتوگۆدایە لەگەڵ راهێنەرێکی نوێ – یاریگانێت\nدەستپێك/ئیتاڵیا/میلان لە گفتوگۆدایە لەگەڵ راهێنەرێکی نوێ\nمیلان لە گفتوگۆدایە لەگەڵ راهێنەرێکی نوێ\nیاریگا-یانەی ئەیسی میلان بەفەرمی هەوڵەکانی دەستپێکردووە بۆ دوورخستنەوەی مارکۆ جیامپاولۆی راهێنەر.\nسەرچاوەکانی ئیتاڵیا کۆکن لەسەر ئەوەی ستیفانۆ پیۆلی بەهێزترین پاڵێوراوە بۆ گرتنە دەستی ئەو ئەرکە و رۆسۆنێری گفتوگۆکانی لەگەڵیدا دەستپێکردووە. بەڵام تاوەکو دەستنیشانکردنی راهێنەری نوێ بە تەواوی یەکلانەبێتەوە، بڕیاری دوورخستنەوەی جیامپاولۆ ئاشکرا ناکرێت.\nپیۆلی لە ٢٠٠٦ـەوە بەردەوام لە خولی ئیتاڵی کاری راهێنەرایەتی کردووە و گرنگترینیان لەگەڵ یانەکانی پارما،فیۆرەنتینا،ئینتەرمیلان، پالێرمۆ و لازیۆ بووە. دیارترین دەستکەوتیشی گەیاندنی لازیۆ بوو بە خولی پاڵەوانەکان لە ساڵی ٢٠١٥ ـدا.\nمیلان لە هاوینی ئەمساڵدا هەوڵی گواستنەوەی خۆزێ مۆرینهۆی دابوو بەگوێرەی فوتبۆڵ ئیتاڵیا ئەگەرێکی بچووکیش هەیە خۆزێ ئەو ئەرکە بگرێتە ئەستۆ. بەڵام سەرەڕای گۆڕینی بەردەوامی راهێنەرەکانی، کێشەکانی میلان تا دێت قوڵتردەبنەوە و ئاستیشی بەرەو خراپتر دەڕوات.\nناوەڕاستکارێکی چێڵسی بە خواستن چووە یانەیەکیتری ئینگلیزی\nگاسپێرینی : تەنها ئینتەر و یۆڤی بۆیان هەیە باسی بەدەستهێنانی سکودێتۆ بکەن\nلوکاس پاکیتا ماڵئاوایی لە هاوتیمیەکانی میلان کردووە و ڕوو دەکاتە فەڕەنسا


ماکو؛ دەستبەسەر کردنی ٤ کەس و نادیار بوونی بارودۆخیان - كۆمه‌ڵه‌ی مافی مرۆڤی کوردستان\nچوارشەممە ٤ی پوشپەڕی ٢٧٢٠ی کوردی، هێزەکانی ئیتلاعاتی سپای پاسدارانی ئێران لە هێرش بۆ سەر گوندی دێم قشڵاقی ماکو چوار هاوڵاتیان بە تۆمەتی هاوکاری لەگەڵ حیزبە کوردستانیەکان دەستبەسەر کردوە.\nخالس پورمەحمود و محەمەد خەڵکی گوندی دێم قشڵاق و سەمەد و ئەردەشیر بروک میلان خەڵکی شاری ماکو کە لە گوندی دێم قشڵاق بوون، لە لایەن هێزەکانی ئیتلاعاتی سپای کۆماری ئیسلامی ئێرانەوە دەستبەسەر کراون و بۆ شوێنێکی نادیار براون.\nبە پێی وتەی شاهیدحاڵێک، هێزەکانی ئیتلاعاتی سپا لەکاتی دەستبەسەرکردنی خالس پورموحەمەدی ناوبراویان ئەشکەنجە کردووە و لێیان داوە.\nتا کاتی بڵاوکردنەوەی ئەم هەواڵە لە سەر بارودۆخی دەستبەسەر کراوان زانیاریی بەدەست نەکەوتوە و دیار نییە لە کام گرتووخانەن.\nبە پێی زانیاریەکانی ناوەندی ئاماری کۆمەڵەی مافی مرۆڤی کوردستان لە سەرەتای ساڵی نوێی زاینیەوە تا ئێستا ٦٩ هاوڵاتی و چالاکی سیاسی و کۆمەڵایەتی دەستبەسەر کراون و بە ئەژمار کردنی ئەم چوار کەسە ئەم رێژەیە بەرز بۆتەوە بۆ ٧٣ کەس.\n← یەکێکی تر لە ژینگەپارێزان گیانی لە دەست داوە/ رێژەی گیانبەختکراوان گەیشتە سێ کەس\nسنه؛ حوکمی لەسێدارەدانی هاوڵاتیەک بەرێوە چوو →


بنەماڵەی دوو هاوڕێی نەوشیروان مستەفا رونکردنەوە لەسەر قسەکانی رێکخەری گۆڕان دەدەن – لڤین پرێس\nبنەماڵەی دوو هاوڕێی نەوشیروان مستەفا رونکردنەوە لەسەر قسەکانی رێکخەری گۆڕان دەدەن\nبنەماڵەی دوو سەرکردەی کۆچکردووی بزوتنەوەی گۆڕان رایانگەیاند، ڕێكخەری گۆڕان لەڕێی تۆمەت هەڵبەستن بۆ هاوڕێكانی دەیەوێت شەرعیەت بە تەوریسی سیاسی بدات.\nقسەكانی دوێنێ رێكخەری گشتی بزوتنەوەی گۆڕان لە كۆبونەوەیەكی حزبیدا، كاردانەوەی بەدوای خۆیدا هێناوە، هەردوو بنەماڵەی قادری حاجی عەلی‌و مولازم عومەر رونكردنەوەیان بڵاوكردەوە.\nلە روونکردنەوەکەدا ئەو دوو بنەماڵەیە دەڵێن: ملازم عومەر بە كاك نەوشیروانى وتووە با زەوی گردەکەی زەرگەتە بە ناوی كەسمانەوە نەبێت، سوپاسی هەر كەسێك دەكەین بەڵگەیەكمان بداتێ كە هاوڕێكانی كاك نەوشیروان پارەیان لە مام جەلال وەرگرتبێت.\nڕونكردنەوەیەك لە بنەماڵەی (قادری حاجی عەلی‌و ملازم عومەر)ەوە:\nلەم ڕۆژانەدا، (ڕێكخەری گشتی بزوتنەوەی گۆڕان) لە كۆبونەوەیەكی حزبیدا كۆمەڵێك تۆمەتی خستۆتە پاڵ (قادری حاجی عەلی‌و ملازم عومەر).\nقادری حاجی عەلی كۆچی دوایی كردوەو ملازم عومەریش تەمەنی هەڵكشاوەو لە ساڵی 2000ەوە دەستی لە كاری حزبی‌و حكومی كێشاوەتەوەو هیچ پەیوەندیەكی بە كاری سیاسیەوە نەماوە.\nئێمە (شیلان ڕۆستەم)و (بەیار عومەر) بە پێویستمانزانی لەبری هەردوكیان وەڵامی ڕێكخەری ئێستای بزوتنەوەی گۆڕان بدەینەوە، چونكە بەناڕەواو نادروست ناوی ئەوانی هێناوە لە كۆبونەوەوەكی حزبیدا لە گردی زەرگەتە.\nپێدەچێت ڕێكخەری ئێستای گۆڕان لەڕێی تۆمەت هەڵبەستن بۆ هاوڕێكانی سەردەمی پێشمەرگایەتی بیەوێت لەیەك كاتدا هەم دڵی دەسەڵات ڕازیبكات‌و هەم شەرعیەت بدات بە تەوریسی سیاسی.\nڕێكخەری ئێستای گۆڕان دەڵێت گوایە “ملازم عومەرو قادری حاجی عەلی داوایان لە كاك نەوشیروان كردوە گردی زەرگەتە بكرێت بەناویانەوە.”\nڕاستی بابەتەكە بەم شێوەیەیە؛ مام جەلال گردی زەرگەتە تەنها دەدات بە خودی كاك نەوشیروان. بەڵام كاك نەوشیروان پێی باش بووەو ویستویەتی هاوڕێكانی لەگەڵدا بێت بۆ پرۆژە سیاسیەكەی.\nلە سەرەتای ساڵی 2007دا، دوای وازهێنانی كاك نەوشیروان لە یەكێتی، گردی زەرگەتەی لە مام جەلال وەردەگرێت، پێشنیار دەكات كە زەویەكە بكرێت بە ناوی خۆی و محەمەد تۆفیق ڕەحیم و ملازم عومەر و قادری حاجی عەلی و سالار عەزیزەوە، بەڵام (قادری حاجی عەلی‌و ملازم عومەر) ئەو پێشنیارەیان ڕەتكردۆتەوە، لەبەرئەوەی لە دوو بنەماڵەی خانەدان‌و چاوتێرەوە هاتوون. بێگومان هاوڕێیانی تریش هەڵوێستی جوانی خۆیان نیشانداوە.\n(قادری حاجی عەلی) وتویەتی ناكرێت ئەو زەویە بخەینەسەر خۆمان چونكە لەدوای مردنمان دەچێتە سەر منداڵەكانمان‌و چەندین ساڵی خەبات‌و شۆڕشمان دەكەوێتە ژێر پرسیارەوەو ئەو ڕێز و تەقدیرەی هەمانە لەدەستی دەدەین.\n(ملازم عومەر)یش بە كاك نەوشیروان دەڵێت با زەویەكە بە ناوی كەسمانەوە نەبێت‌و تەنانەت بەناوی جەنابیشتەوە نەبێت‌و بكرێت بە وەقف‌و بخرێتە سەر زانكۆی سلێمانی‌و یاخود بكرێت بە موڵكی هەموو زانكۆكانی كوردستان. ئەوكات زەوی ناچێتە سەر منداڵی كەسمان‌و جەنابیشت‌و هەموومان بە سەربەرزی دەچینە مێژوەوە.\nكاك نەوشیروان ئەوەش ڕەتدەكاتەوە. سەرەنجام ملازم عومەر زویر دەبێت و بە كاك نەوشیروان دەڵێت كاری سیاسیتان لەگەڵ ناكەم‌و وەكو كەسێكی خانەنشینی بێلایەن دەمێنمەوە. بەڵام هەركاتێك پێویستت بە من بوو لە خزمەتتدا ئەبم‌و وەكو ئەوەی لە سەردەمی شاخ‌و پێشمەرگایەتی بەرپرس‌و هاوڕێم بویت، هەرگیز لە وەختی تەنگانەدا پشتت بەرنادەم. قادری حاجی عەلی‌و ملازم عومەر ئەم بابەتەیان بۆ ژمارەیەك لە هاوڕێكانیان باس كردوە كە زۆربەیان لە ژیاندا ماون.\nلە دوای ڕوداوەكانی 17ی شوباتی 2011، لەو كاتەی كە پارتی دەیانەوێت پەلاماری گردی زەرگەتەو كاك نەوشیروان بدەن؛ ملازم عومەر سەرباری ئەوەی كاری سیاسی لەگەڵ كاك نەوشیرواندا ناكات، دەچێت بۆ لای مام جەلال بۆ نێوەندگیری، بۆ ئەوەی هێزەكانی یەكێتی ڕێگەنەدەن پارتی بێنە ناو سلێمانیەوە.\nمام جەلال لێیدەپرسێت‌و دەڵێت ئەگەر پارتی پەلاماری كاك نەوشیروان بدەن، تۆ چی دەكەیت؛ ملازم عومەر لە وەڵامدا دەڵێت قەناسە كۆنێكی سەردەمی پێشمەرگایەتیم هەیە، بەو قەناسەوە دەچم بەرگری لە كاك نەوشیروان دەكەم، چونكە بە درێژایی چەندین ساڵ هەم بەرپرس‌و هەم هاوڕێم بووە. دوای هەوڵ‌و ماندوبونێكی زۆر ڕێگە بە پارتی نادرێت بێنە ناو سلێمانیەوە.\nسەبارەت بەوەی كە گوایە هاوڕێكانی كاك نەوشیروان داوای پارەیان لە مام جەلال كردبێت، قسەیەكە جگە لە تۆمەت هەڵبەستن‌و قسەی ناڕاست، هیچی تر نیەو هیچ قورساییەكی نیە.\nسوپاسی هەر كەسێك دەكەین ئەگەر بەڵگەیەكمان بداتێ كە هەر كەس لە هاوڕێكانی كاك نەوشیروان پارەیان لە مام جەلال وەرگرتبێت. ئەوەی وەرگیراوە تەنها ئەو 10 ملیۆن دۆلارەیە، كە كاك نەوشیروان خۆی بە ئاشكرا لە وتارو چاوپێكەوتنەكانیدا باسی كردوە لە مام جەلالی وەرگرتوە بۆ دروستكردنی پرۆژەیەكی میدیایی‌و ڕۆشنبیری كە دوایی گۆڕا بۆ پرۆژەیەكی حزبی سیاسی پەرلەمانی.\nتاقیکردنەوەکانی قوناغی 12بۆ 10رۆژ دواخرا


یه‌كخستنی هێزی پێشمه‌رگه لە پێناو دەستەبەرکردنی دواڕۆژمان\nبه‌هێزكردنی هێزه‌کانی ئاسایشی كوردستان\nكابینه‌ی نوێی حكومه‌ت، به‌ڵێنی بنیاتنانی كوردستانێكی به‌هێز و سه‌قامگیری داوه، کە ئاشتی تێدا جێگیر بێت.\nبۆ به‌جێگه‌یاندنی ئه‌و به‌ڵێنه‌ش، حكومه‌تی هه‌رێمی كوردستان، سوود له‌و به‌شدارییه مێژووییه ده‌بینێت كه له شه‌ڕی نێوده‌وڵه‌تی دژی تیرۆردا كردی، ئه‌وه‌ش به چاكسازی و نوێكردنه‌وه و به‌هێزكردنی پێشمه‌رگه.\nپێشمه‌رگه قاره‌مانه‌كان، له‌سه‌ر ئاستی جیهان به‌وه ناسراون، كه رێگرییان له پاوانخوازییه‌كانی داعش كردووه، هاوكات ئه‌و رووبه‌ره خاكه‌شیان له تیرۆریستان وه‌رگرته‌وه كه پێشتر داگیریان كردبوو.\nسوپای هه‌رێمی كوردستان، کە له چه‌ندین به‌ش و یه‌كه‌ی جیاواز پێكهاتووه و به یه‌كه‌وه كاری بۆ تێكشكاندنی دوژمن كرد، ئه‌گه‌رچی ئێستا ئاشتی سەقامکیرە لە ناوچه‌كه‌دا، به‌ڵام پێویسته له به‌هێزكردنی سوپاكه‌مان به‌رده‌وام بین، بۆ دڵنیابوون له‌وه‌ی داعش جارێكی دیكه سه‌رهه‌ڵناداته‌وه و هه‌رێمه‌كه‌شمان توانای رووبه‌ڕووبوونه‌وه‌ی هه‌موو هه‌ڕه‌شه‌یه‌كی هه‌یه كه له داهاتوودا دێته به‌رده‌می.\nپلاندانان بۆ ئاسایش و سه‌قامگیریی له داهاتوو\nبۆ ئه‌وه‌ی به‌هێز بمێنینه‌وه، پێویسته له‌سه‌ر حكومه‌تی هه‌رێمی كوردستان، چاو به سوپا و هێزی پێشمه‌رگه بخشێنێته‌وه، رێكخستنه‌وه و نوێكردنه‌وه‌ی چه‌كی پێشمه‌رگه و یه‌كخستنی سیسته‌مه‌كانمان، بووه‌ته ئه‌ركێكی پێویست.\nه‌به‌ر ئه‌م هۆیانه ئێمه ده‌ست به پرۆسه‌ی یه‌كخستنه‌وه و چاكسازی له یه‌كه جیاوازه‌كانی هێزی پێشمه‌رگه ده‌كه‌ین.\nحكومه‌ت پابه‌نده به په‌یڕه‌وكردنی ئه‌و چاكسازییه، كه به‌شێكی سه‌ره‌كی كۆی كارنامه‌ی ئێمه‌یه له حكوومه‌ت. ته‌واوی ئه‌ندامانی ئه‌م كابینه‌یه، له‌و ئامانجه‌دا هاوبه‌شن كه مه‌به‌ست لێی كوردستانێكی به‌هێز، سه‌قامگیر و جێگیره.\nبه‌یه‌كه‌وه كار له‌سه‌ر دانانی نه‌خشه‌رێگه‌یه‌ك ده‌كه‌ین، كه تێیدا ره‌هه‌ندی سه‌قامگیری هه‌رێمیی و داهاتووی پێشمه‌رگه له‌خۆ ده‌گرێت.\nهاوكات، ستراتیژیه‌تێكی تایبه‌ت به ئاسایشی نه‌ته‌وه‌یی داده‌ڕێژین، قه‌باره و جۆری ئه‌و هێزه‌مان بۆ دیاریده‌كات كه له‌گه‌ڵ پێداویستی ئاسایش و سه‌قامگیری هه‌رێمی كوردستان ده‌گونجێت. بۆ په‌ره‌پێدان به‌و ستراتیژییه‌ته، له نزیكه‌وه هه‌ماهه‌نگی له‌گه‌ڵ هاوپه‌یمانان ده‌كه‌ین، كه ده‌بێته ستراتیژییه‌تێكی گشتگیر و هه‌موو ئه‌و شتانه له خۆده‌گرێت كه په‌یوه‌ندیدارن به ئاسایش و سه‌قامگیری، له ئاسایشی سنووره‌كانه‌وه تا پاراستنی ژێرخانی وڵات و به‌ره‌نگاربوونه‌وه‌ی تیرۆریزم.\nئه‌و پێشكه‌وتنانه‌ی هاوبه‌شه‌كانمان تێیدا به‌شدار ده‌بن\nله هه‌مانكاتدا، حكومه‌تی هه‌رێمی كوردستان، كارا ده‌بێت له ده‌ستپێشخه‌ری بنیاتنان و پێشخستنی توانسته‌كان له وه‌زاره‌تی كاروباری پێشمه‌رگه. ئه‌وه‌ش به پشتیوانی ئه‌ڵمانیا، شانشنی یه‌كگرتووی به‌ریتانیا و ویلایه‌ته یه‌كگرتووه‌كانی ئه‌مه‌ریكا، ئه‌گه‌رچی هه‌ندێك له هه‌نگاوه‌كان گیراونه‌ته به‌ر و ده‌ستیان پێكراوه، به‌ڵام هێشتا كاری زۆر ماوه ته‌واو بكرێن.\nزیاتر په‌ره به په‌یوه‌ندییه‌كانمان ده‌ده‌ین له‌گه‌ڵ به‌غدا و حكومه‌تی هه‌رێمی كوردستان جه‌خت له گرنگی رۆڵی پێشمه‌رگه ده‌كاته‌وه له پێشخستنی سه‌قامگیریی هه‌رێمی. به گوێره‌ی مادده‌ی 121 ده‌ستووری عێراق، هێزی پێشمه‌رگه به فه‌رمی وه‌كو پاسه‌وانی هه‌رێمی كوردستان دانی پێدانراوه، له‌سه‌ر ئه‌و بنه‌مایه‌ش، له گفتوگۆكانمان له‌گه‌ڵ به‌غدا، جه‌خت له‌سه‌ر مافه‌كانی هێزی پێشمه‌رگه ده‌كه‌ینه‌وه، له رووی شایسته داراییه‌كان و چه‌ك و راهێنانی سه‌ربازی.\nحكومه‌ت لە کاتێکدا ئەو چالاکییانە ئەنجام دەدات ، لە هەمانکاتدا رێز لە داب نەریت و ده‌ستكه‌وته‌كانی پێشمه‌رگه و یه‌كه جیاوازه‌كانی سوپا ده‌گرێت.\nبه‌مجۆره‌ش، له كۆتاییدا ده‌بینه خاوه‌ن سوپایه‌كی به‌هێزتری پڕ چەکی یه‌كگرتوو، كه بتوانێت له داهاتوودا سه‌قامگیری و ئاسایشی حكومه‌ت و خۆشگوزه‌رانی هه‌رێمه‌كه‌مان و گه‌له‌كه‌ی بپارێزێت.


ئەحمەد حامد / دەوڵەتی خەرافیات و وێرانکاری کۆتایی هات\nوەک ڕۆژی ٣٠/٦/٢٠١٧ ڕاگەیەنرا (( دەوڵەتی خەرافیات کۆتایی هات)).....\nئەوەی کە زوربەی سیاسیەکان لە ئاستی جیهان و ناوچەکەو خۆرهەلاتی ناوەراست/یش لێکیان داوەتەوە و بۆی چوون ئەوەیە ـ داعش ـ ئەگەر لە مەیدانی سەربازی /یشدا بکەوێ لەمەیدانی فیکری و کۆمەڵایەتی دا هەر ئەمێنێ. چونکە رێکخراوێکی بەو بەرفراوانیە کە ئەگەر زۆر دور نەگەرێینەوە لەساڵی ٢٠١١ وە لەم ناوچەیەدا. لەگەڵ دەوڵەتانی ناوچەکە ئەجەنگێ. دەیان هەزار کەسی لێ کوژراوە و دەیان هەزاری لێ بریندار و پەککەوتەی لێ بەجێماوە و هەزارانی لێ بەدیل گیراوە و تا ئەمرۆیش لە زۆر شوێنی تری ئەم جیهانە (ئاسیا و ئەفریقا) بە تایبەتی لە شەردایە... هتد. کورد واتەنی ((ئەم حەشاماتە)) ئەگەر فکرەیەک کۆی نەکردبنەوە. ئەگەر باوەر و قەناعەتێک لە مێشکیان دا نەچەسپێ. بۆ کۆتاییان نایەت؟! بۆ بەو ئاسانیە کەسێک لەوان خۆی ئەتەقێنێتەوە؟!!ئەم هەزاران هەزارە بەچی ئەژی؟ بەچی ئەجەنگێ؟ لەکۆێی بوو؟ لەلایەکی ترەوە ئەم بیروباوەرە لە کوێوە هڵئەقوڵێ؟ کامەیە زەمینە گونجاو لەبارەکەی؟! ئایە بنج و بناوانی ناگەرێتەوە بۆ بواری ئابوری و دەرهاویشتەکانی. بۆ کێشەی کۆمەڵایەتی, سیاسی, چەوساندنەوە و روتاندنەوە, بۆ کێشەی چینایەتی؟!!\nئەگەر زانستانە لە زوربەی هەرە زۆری ئەو کەسانە وردبینەوە کەلەم بزوتنەوەیەدا کۆبونەتەوە. بۆمان دەرئەکەوێ کە بریتین لە خەڵکی هەژارو چەوساوەو بێکارو پەڕاگەندەو کۆچ کردو, بەدەرنراون لە کۆمەڵگاکانی خۆیان دا. ئەمانە نەبوونی و هەژاری و بێ دەرامەتی شێتی کردون و سەریان پێ ئەکات بە ماڵی دوژمن دا!! ئەو دوژمنەی کە ژیانی کولەمەرگیان بۆ زامن ئەکات. بەمەرجێک بەبێچەندو چوون مل کەچ و جێبەجێکاری هەمو فەرمان و ئەرکەکانی بن!! ئەو دوژمنەی ئەوان و هەمو مرۆڤایەتی/یش, ئیمپریالیزمی جیهانە, واتە دروستکاری ئەم بزوتنەوەیە, رێکخەرو ئاڕاستەکردنی ڕژێمی سەرمایەداری/یە.\nهەمو ئەو مێژونوس و توێژەرەوانەی لەبن و بنچینەی بزوتنەوەی (اخوان مسلمین) کۆڵیونەتەوە. جەخت لەسەر ئەو ئەکەن کەلە سەرەتای سەدەی بیستەمەوە. بەریتانیا, ئەڵمانیا, فەرەنسا تا ڕادەیەک ئیتالیا و ئەمریکاش دەستیان تێوەرداوەو لەبن دەستی خۆیان ناون و بەپێی بەرژەوەندی خۆیان هەڵیان ئەسوڕێنن و ئاڕاستەیان ئەکەن. وەکو هیلاری کلینتۆن ئاشکرای کردوە!! واتە ئیمپریالیەتی ئەمریکا؟؟ کە بەمەبەستی هەڵوەشاندنەوەی خەریتەی خۆرهەڵاتی ناوەراست و دابەشکردنەوەی سەر لەنوێی وڵاتەکانی ناوچەکە ئاڕاستەیان ئەکات!! بەڵام وا دەرکەوت کە جڵەوی بزوتنەوەکە ـ داعش ـلە دەست ئەو دەرچو بەرەو مەبەستێکی تر مل ئەنێ! بۆیە ئەیەوێ لە پەل و پۆیان بخات!! لاوازیان بکات, سەرلەنوێ مل کەچیان بکاتەوە بۆ کات و مەبەستی پێویست؟؟ بە واتایەکی تر ئەمریکا نایەوێ بزوتنەوەکە بەیەکجاری لەناوببات. چونکە لەمەو دوایش ئیشی پێی هەیە. ئەگەر جمهوریەتی ئیسلامی ئێران بەم شێوەیەی ئێستا لەناوچەکەدا دەسەڵاتداربێت.\nوەکو بڵاوکرایەوە. سەرۆکی ئەمریکا وتویەتی: ئامانجی سەرەکی ئەمڕۆی ئەمریکا. بنەبڕکردنی ئەو سەرچاوانەیە کە لە ڕوی ئابوریەوە هاوکاری داعش ئەکەن!! هەر بۆیە گەڕیان لە قەتەر ئاڵاندوە. کە گوایە یارمەتی دەری داعش وهاوپەیمانەکانی بوە.. وەکو ئەو کارەی قەتەر بە ئاگاداری و سەرپەرشتی ئەمریکا نەبوبێ؟!!\nئەم بریارەی ئەمریکا ئەوە ئەسەلمێنێ داعش بێجگە لە ئەساسە فکریەکە... یارمەتی ئابوری و سەربازی و تەکنۆلۆژیای سەربازی و تەقەمەنی گەورەترین یارمەتیەبۆ داعش... دەیان دەولەت یارمەتیان داوە... ئەو نەوتەی کە دەستی بەسەردا ئەگرن لێیان ئەکڕی و بەرانبەر بەچی؟! تەکنۆلۆیای چەک و تەقەمەنی کێ پێی ئەفرۆشێ؟!!\nکەواتە هەرچەندە ـ داعش ـ لە روی سەربازیەوە. تێک ئەشکێنرێ لە عێراق و سوریا. واتە لاواز ئەکرێ و لە پەل و پۆئەکەوێ. بەلام هەردو هۆکارە سەرەکیەکەی مانەوەی هەر ئەمێنێ (فکری و ئابوری) کە پەیوەستن بەیەکەوە وکاریگەری سەرمایەداری جیهان یان لەسەرە. واتە دەستی ئیمپریالیەتی جیهانی تێدایە. لەبەر ئەوە, تا ئەو کاریگەری دەست تێوەردانە بمێنێ, بزوتنەوەی توندڕەو و تیرۆریست هەر ئەمێنێ...


هاتوچۆی هه‌رێم رێنماییه‌كی نوێ بۆ تۆماركردنی ئۆتۆمبێلی ژماره كاتی ده‌رده‌كاتت، به‌ڕێوه‌به‌ری گشتی هاتوچۆش رایده‌گه‌یه‌نێت: به‌پێی رێنماییه‌كه، ده‌بێت خاوه‌نی كۆمپانیاكان له‌ماوه‌ی چوار رۆژدا ئه‌و ئۆتۆمبێلانه‌ی هاورده‌ی ده‌كه‌ن، بیكه‌ن به‌ناوی خۆیانه‌وه‌و به‌ره‌قه‌مه‌وه ئۆتۆمبێل بفرۆشتن به‌هاووڵاتیان، نه‌ك به‌ژماره‌ی كاتی.\nلیوا رزگار عه‌لی، به‌ڕێوه‌به‌ری گشتی هاتوچۆی هه‌رێم به SNNی راگه‌یاند: هیچ گۆڕانكارییه‌ك به‌سه‌ر رێنمایی تۆماركردنی ئۆتۆمبێلی تابلۆ كاتی نه‌هاتووه، ده‌بێت له‌ماوه‌ی 60 رۆژدا هه‌موو مامه‌ڵه‌كانی تایبه‌ت به‌وه‌رگرتنی ژماره، تابلۆو ساڵانه‌یان ته‌واو كردبێت، به‌ڵام به‌شێك له‌هاووڵاتیان له‌كۆتا رۆژدا ده‌ڕۆن و تووشی غه‌رامه ده‌بن، كه بڕه‌كه‌ی یه‌ك ملیۆن دیناره.\nوتیشی: "ئه‌و ئۆتۆمبیلانه‌ی داخڵی هه‌رێمی كوردستان كراون ئێستا له‌پێشانگاكاندان، هه‌ر هاووڵاتییه‌ك بیكڕێت، ده‌بێت له‌ماوه‌ی (60) رۆژ له‌به‌رواری گرێبه‌سته‌كه‌وه بیكات به‌ناوی خۆیه‌وه".\nراشیگه‌یاند: رێنماییه‌كی دیكه هه‌یه، ده‌بێت كۆمپانیاكانی هاورده‌كردنی ئۆتۆمبێل له‌ماوه‌ی چوار رۆژدا ئۆتۆمبێله‌كان تۆمار بكه‌ن به‌ناوی خۆیانه‌وه‌و ره‌قه‌م وه‌ربگرن، پاشان به‌ڕه‌قه‌مه‌وه به‌هاووڵاتیانی بفرۆشنه‌وه، نه‌ك به ژماره تابلۆی كاتییه‌وه.\nبه‌ڕێوه‌به‌ری گشتی پۆلیسی هه‌رێم ده‌ڵێت: "تائێستا رێنماییه نوێیه‌كه نه‌خراوه‌ته بواری جێبه‌جێكردنه‌وه‌و كاته‌كه‌ی نازانین".\nمانگ پێشتر - Jul 23 2019 10:03AM


پیکێ نهێنیەکان ئاشکرا دەکات: یاریزانانی بارسا لەپێناو نایماردا ئامادەبوون موچە وەرنەگرن ! – تۆڕی میدیایی خەڵک\nپیکێ نهێنیەکان ئاشکرا دەکات: یاریزانانی بارسا لەپێناو نایماردا ئامادەبوون موچە وەرنەگرن !\n2019/10/31 - 10:00 PM\nجێرارد پیکێی ئەستێرەی ناوداری یانەی بەرشلۆنە دانی پێدا دەنێت، کە لە گواستنەوەکانی هاوینەی ڕابردودا ئامادەبوون لەپێناو گەڕانەوەی نایماری هاوڕێیاندا قوربانی بدەن.\nبەرگریکارە جوداخوازەکەی کەتەلۆنیا لەچاوپێکەوتنێکدا بە ئێزگەی “کادینا سێر”ی ڕاگەیاندووە :” گەڕانەوەی نایمار؟ کاتێک جوسێپ ماریا بارتومیۆ پرس و ڕای بە ئێمە کرد، ئێمە ئامادەییمان نیشاندا گۆڕانکاری لە بۆندەکانیشماندا بکەین بۆ ئەوەی یانەکەمان لەڕووی دارایی و لەگەڵ ڕێساکانی یاریی خاوێن کێشەی بۆ دروست نەبێت، داوامان کرد موچەکانمان دوابخرێت بۆ ساڵی دووەم و سێیەمی بۆندەکانمان بۆ ئەوەی بەرشلۆنە بتوانێت دووبارە نایمار بکڕێتەوە، بەدوای چارەسەرێکی گونجاودا گەڕاین و یانەکەشمان پێیان ڕاگەیاندین کە پێشنیارەکە زۆر گونجاوە”.\nهەروەها دەڵێت :” هیچ شتێک لە بواری تۆپی پێدا مەحاڵ نییە تەنانەت گەڕانەوەی نایماریش، کاتێک پەیوەندی بە پاریس سانت جێرمانەوە کرد هۆشداریمان پێدا سەبارەت بەو زیندانە ئاڵتونیەی لە پاریس تێیدەکەوێت، ئێستا دەڵێن دەیەوێت بگەڕێتەوە و دەرگای ئێمەش کراوەیە”.\nلەکۆتاییشدا ئاماژە بە مەسەلەی دواخستنی کلاسیکۆ و ڕێکنەکەوتنی مێسی و گریزمان دەکات و دەڵێت :” هیچ مەترسیەک لەسەر کلاسیکۆ نەبوو، هەرگیز لە یاریگا ئیسپانیەکاندا توندوتیژی ڕووینەداوە و پێموابوو بەبێ کێشە دەتوانین یارییەکە ئەنجام بدەین، مەسەلەکە لەڕادە بەدەر گەورەکرا، مێسی و گریزمانیش بەشێوەیەکی گونجاو مامەڵەی یەکتری دەکەن و هیچ کێشەیەکیان نییە، بەڵام وەک وتم میدیاکان هەمیشە بابەتەکان گەورە دەکەن و لەپێشودا هەمان شتیان لەنێوان مێسی و دیمبیلی و مێسی داڤید ڤیا دروست کرد”.\nنایمار بەهۆی خوشکەکەیەوە پەیوەندی لەگەڵ “گابیگۆڵ” پچڕاندووە و ڤیدیۆیەک ڕاستیەکانی دەرخست !\nسەرۆکی ناپۆلی بەتوڕەییەوە بۆ داوەرانی ئیتاڵیا: ئێمە نەبین دەبێت ئێوە پەتاتە پاک بکەن !


ڤیدیۆ؛ له دهۆك ژینگەپارێزێكی خۆبەخش لە كاتی كاركردندا ئۆتۆمبێلێك لێیده‌دات و گیان لەدەست دەدات\n19/11/2020 1162 جار خوێنراوەتەوە\nلە پارێزگای دهۆك، ژینگەپارێزێكی خۆبەخش لە كاتی كۆكردنەوەی زبڵ و خاشاكدا ئۆتۆمبێلێك خۆی پێدا دەكێشێت و بەو هۆیەوە گیان لەدەست دەدات.\nبەر لەئێوارەی ئەمڕۆ، لە شەقامێكی ناوەندی شارۆچكەی ئاكرێی سەر بە پارێزگای دهۆك، هاووڵاتیەك بەناوی (عەبدولجەبار محەممەد سەعید) ناسراو بە (عەدۆ) لە كاتی كۆكردنەوەی زبڵ و خاشاكدا ئۆتۆمبێلێك لێی دەدات و دوای گەیاندنی بە نەخۆشخانەی فریاكەوتن، بەهۆی قورسی برینەكەیەوە، گیان لەدەست دەدات.\nبەپێی زانیارییەكان، (عەدۆ)ی 42 ساڵ، زیاتر لە 10 ساڵە لە شەقام و كۆڵانەكانی شارۆچكەی ئاكرێ خەریكی كۆكردنەوەی خاشاك و زبڵە و وەك لە گرتە ڤیدیۆییەكەشدا دەردەكەوێت لەكاتی ڕووداوەكەشدا خەریكی پاككردنەوەی شەقامێكە لە كاغەز و كارتۆنی فڕێدراو.\nڤیدیۆ؛ له ناوچه‌یه‌كی ئیتاڵیا زه‌وی ڕۆچوو\nڤیدیۆ؛ شه‌ڕ و پێكهه‌ڵپرژانی په‌رله‌مانتارانی وڵاتی غانا ببینه\nبزانه ئه‌و سه‌گ و پشیله‌یه چی ده‌كه‌ن؟\nوتاری مامۆستا عه‌لی باپیر له‌میانی كردنه‌وه‌ی كه‌ناڵی ئاسمانیی په‌یام\nدواى ٢٨ ساڵ دەنگى بانگ لە شارى شووشە لە قەرەباغ بەرزبووەوە\nمزگه‌وتی لینكین گرینی شاری لیدز – به‌ریتانیا\nگردبوونه‌وه‌كه‌ی سلێمانی له‌گۆشه نیگایه‌كی تره‌وه، بۆچی له‌به‌رده‌م كه‌ناڵی په‌یام رێكخرا؟


پارتیی، کۆبوونە ئەکادیمییەکانی هەندەران دەکڕێت! – Denegkan\nپارتیی، کۆبوونە ئەکادیمییەکانی هەندەران دەکڕێت!\nتیمی روانگه‌ی کوردستان ( Kurdistan Vision Team )، که بۆ یه‌که‌مین جاره له‌ئاستی شاری سیدنی ناوی ببیسترێت، رۆژی 24/3/ 2013 زنجیرە سێمینارێکیان لە زانکۆی UTS (University of Technology Sydney ) رێکخست. لینکی ئەم باسە لەخوارەوە دادەنێن. باسەکە چه‌ندین بابه‌تی رۆشنبیریی و کولتووریی له خۆده‌گرت. ته‌وه‌ره‌کان، بریتیی بوون لە منداڵانی کورد له ئوسترالیا، روانگه‌کانی نێو کۆمیونیتیی کورد سه‌باره‌ت به هونه‌ر و میوزیک ، سیستمی باج له ئوسترالیا، زمانی دایک و چه‌ندین بابه‌تی تری جۆراوجۆری وابەستە به ژیان و مێژوو و کێشه‌کانی کۆمیونیتی کوردیی تاراوگەی تێدابوو.\nئێمه وه‌ک کۆمه‌ڵێک هه‌ڵسوڕاوی بواری سیاسیی و ڕۆشنبیریی لەناو کۆمیونیتیی کوردیی لە شاری سیدنی- ئوسترالیا، به‌گیانی لێپرسراوه‌تیی و به‌ده‌ربه‌ستبوونه‌وه ئاماده‌ی زنجیرە سێمیناره‌که بووین. هەرچەندە بەهۆی هەڵپەڕکێ و شایی نەورۆزەوە، ژماره‌یه‌کی که‌م لە ئه‌ندامانی کۆمیونیتیی کوردیی به‌شدارییان کرد. هه‌ر له‌ده‌ستپێکی بابه‌ته‌کانەوە وه‌ک ناڕه‌زایه‌تییه‌ک به‌رامبه‌ر ده‌سته‌ی به‌ڕێوه‌به‌ری ئه‌و چالاکیه، واژۆکەرانی ئەم روونکردنەوەیە، هاتینه ده‌رەوه و هه‌رله‌وێش ناوه‌ڕۆکی هه‌ڵوێستی ناڕازییبوونی خۆمان به ده‌سته‌ی ناوبراو گه‌یاند.\nلێره‌دا بۆ به‌رچاوڕۆشنیی ڕای گشتیی، به پێویستی ده‌زانین، ئاماژە بەم خاڵانە بدەین:\nیه‌که‌م : وه‌ک له نامیلکەی زنجیرە سێمیناره‌که‌دا ده‌رده‌که‌وێ، ئه‌و بابه‌تانه‌ی  له‌وێدا ریزکراون بایه‌خی کۆمه‌ڵایه‌تیی و ڕۆشنبیریی و کولتووریی تایبه‌تی خۆیان هه‌یه و هه‌ر ئه‌وه‌ش پاڵپێوه‌نه‌ری سەرەکیی ئێمه و زۆربه‌ی ئاماده‌بووانی کۆڕه‌که بوو، بۆ گردبوونه‌وه و گوێگرتن و بیروڕا گۆڕینەوە.\nدووه‌م: به‌پێچه‌وانه‌ی روواڵه‌تی ئه‌و بانگەوازەوە، به‌ڕێوه‌به‌رانی ئه‌و چالاکییە هه‌ر له‌یه‌که‌مین هه‌نگاوه‌وه ده‌ریانخست، ئه‌وان بۆ ڕیکلامکردن بۆ لایه‌نێکی سیاسیی دیاریکراو کە پارتیی دیموکراتی کوردستانی عێراق و بنه‌ماڵه‌ی بارزانییە، به‌مکاره هه‌ستاون و ئه‌وه ناوه‌ڕۆکی په‌یامه‌که‌یانه. ئه‌وان بەم هەڵوێستە سیاسیی و ئایدیۆلۆژییەیان، سەلماندیان ئەم گرووپه سه‌ربه‌خۆ نییه جا نیه‌تی تاک تاکیان هه‌رچییه‌ک بووبێت.\nسێیه‌م : سه‌ره‌تای کردنه‌وه‌ی زنجیرە سێمیناره‌که، وەک رێزگرتن له قوربانییانی گه‌لی کورد، سروودی ئەی رەقیب مارشکرا. به‌ڕێوه‌به‌ری کۆڕه‌که داوای له‌ئاماده‌بووان کرد هه‌ستنه سه‌رپێ و ئێمه‌ش وه‌ک هه‌موو به‌شدارانی سێمیناره‌که هەستاین، به‌ڵام ئه‌وه‌ی جێی واق وڕمانی ئێمه بوو، هەر له‌گه‌ڵ سروودی ئه‌ی ڕه‌قیبدا، ده‌ستکرا به نیشاندانی سلایدی نه‌وه‌کانی مه‌لا مسته‌فا بارزانیی و ستاییشکردنی ڕۆڵی خێزانی ناوبراو و نیشاندانیان وه‌ک ته‌نیا غه‌مخۆر و فریادڕه‌س و باوه‌گه‌وره‌ی رۆحیی گەلی کورد و کورتکردنه‌وه‌ی میژووی هەموو کورد و قوربانیی و خه‌باتی ئه‌و گه‌له له ئه‌لبوومی بنه‌ماڵه‌ی ناوبراودا. دیاره بۆ چاوبه‌ستن و فریودانیش جاروبار ئه‌و سلاید ئه‌لبومه‌یان به که‌سایه‌تی وه‌ک قازیی محه‌مه‌د وعه‌بدولڕه‌حمان قاسملوو و جه‌لال تاڵه‌بانیی و ئۆجه‌لان، تێکه‌ڵ ده‌کرد.\nچواره‌م/ ڕۆڵی سه‌رکردایه‌تیی پارتیی و بنه‌ماڵه‌ی مه‌لا مسته‌فا و جێگه وشوێنی ئێستایان، بریتییه له مێژوو و تۆماری خیانه‌ت له ئاواته‌کانی گه‌لی کورد و وه‌شاندنی زەبری کاریی له بزووتنه‌وه‌ی ڕه‌وای ئه‌م گه‌له له هه‌ر چوار پارچه‌که‌ی کوردستاندا، کەچیی لەم زنجیرە سێمینارەدا پێچەوانەی ئەمە پێشانی ئامادەبووان دەدرا.\nلەکاتێکدا،خۆشخزمه‌تیی بۆ شای ئێران و تەسلیمکردنەوەی سەرکردەکانی کوردستانی ئێرانیان بە زیندوویی و بە مردوویی وەک چالاکیی دەکرد، پاشان که‌وتنه پێش پاسدارانی جمهوریی ئیسلامیی بۆ لێدان له خه‌ڵکی شوڕشگێڕی کوردستانی ئێران، کوشتنی ده‌یان تێکۆشه‌ری کوردستانی تورکیا که ئاماده‌ی ملکه‌چیی نه‌بوون بۆ بنه‌ماڵه‌ی عه‌شایه‌ریی مه‌لا مسته‌فا، ئاشبه‌تاڵی ئابڕووبه‌رانه‌ی 1975 و پاشان کوشتاری هه‌کاریی به هاوکاریی میتی تورکیا، ڕاگه‌یاندنی شه‌ڕی سه‌رتاسه‌ریی ساڵی 1994 له دژی په‌که‌که و خۆشخزمه‌تیی بۆ ڕژێمی که‌مالیستی تورکیا ، 31 ی ئاب و ده‌ستێکه‌ڵکردن له‌گه‌ڵ حه‌ره‌س جمهوریی و دزینی پێشه‌رمانه‌ی دەیان بیلیۆن دۆلاری نەوتی کوردستان و سامانی نیشتمانی خه‌ڵکی هەرێمی کوردستان له‌ساڵی 1992 ەوە تا ئه‌مڕۆ، کوشتنی چه‌ندین لاو و مێردمناڵی کورد له ناڕه‌زایه‌تییه‌کانی 17 شوباتدا و ده‌یان لاپه‌ڕه‌ی پڕ له‌نه‌نگیی و خیانه‌تی سه‌رکردایه‌تیی پارتیی و بنه‌ماڵه‌ی بارزانیی، ته‌نیا به‌شێکن له تۆماری ڕه‌شی ئه‌وان که ڕێکخه‌رانی زنجیرە سێمیناری ناوبراو زۆر بێشه‌رمانه به ده‌سکه‌وت و زانایی و دانایی لایه‌نی ناوبراو ده‌یان فرۆشته‌وه و له‌ژێر ناوی سێمنیناری ئه‌کادیمیی و کو‌لتوورییدا ده‌یانو‌یست ده‌رخواردی خه‌ڵکی بده‌ن.\nپێنجه‌م/ ئه‌مڕۆ گه‌نده‌ڵیی و ده‌سه‌ڵاتی تاکڕه‌وانه‌ی بنه‌ماڵه‌ی بارزانیی له کوردستاندا بووەته قسه‌ی میدیاکانی دونیا و بابه‌تی ڕاپۆرته‌کانی ڕێکخراوه‌کانی مافی مرۆڤی جیهانیی. هه‌ر هه‌فته‌ی ڕابردوو، شایه‌دی دانه‌کانی که‌سانی وه‌ک مه‌لا به‌ختیار سه‌باره‌ت به ئاوسانی عەمبارەکان بەپارەی کاش و گه‌نده‌ڵیی و تاڵان و بڕۆی سامانی نیشتمانی کوردستان له‌سه‌رده‌ستی پارتی و یه‌کێتیی هاوپه‌یمانیان ، سه‌ردێری زۆربه‌ی میدیاکانی کوردستان بوون.\nپارتی و بنه‌ماڵه‌ی ناوبراو، ده‌سه‌ڵاتداره‌تی شوومی ئه‌وان نه‌ک به‌رهه‌می خه‌باتی خوێناوی ده‌یان ساڵی گه‌لی کورد نیین به‌ڵکو ئه‌مڕۆ له گشت کات زیاتر بوونه به‌بارێکی قورس به‌سه‌ر بزووتنه‌وه‌ی ڕه‌وای گه‌لی کورده‌وه.\nتەنیا گه‌لی کورد له کوردستانی عێراقدا باجی سیاسه‌ت و ئەجێندا شوومه‌کانی پارتیی و بارزانیی ناده‌ن  به‌ڵکو به‌و ئه‌ندازه‌یه‌ی کاریان بۆ مه‌یسه‌ر بووبێت له کوردستانی تورکیا و ئێران و سوریاش بزووتنه‌وه‌ی ڕه‌وای ئه‌و گه‌له‌یان له‌هه‌مان چوارچێوه‌ی چه‌وتدا شه‌ته‌کداوه و تازه‌ترین نموونه‌شیان هاوکاری پارتییه له‌گه‌ڵ ڕژیمی تورکیا بۆ گه‌مارۆدانی خه‌بات و به‌رخۆدانی گه‌لی کورد له سوریا.\nشه‌شه‌م / کڕینی ویژدانی نووسه‌ران و ڕۆشنبیران و خستنه‌گه‌ڕیان له ماشێنه ئه‌علامیه‌که‌ی پارتیی و خستنه‌گه‌ڕی ده‌زگایه‌کی ڕیکلامی پانوپۆڕ به‌پاره‌ی دزراوی نه‌وتی کوردستان، کۆڵه‌که‌یه‌کی ڕێبازه دژە جەماوەرییەکەی پارتییه. له‌ده‌ره‌وه‌ش له‌ژێرپه‌رده‌ی چالاکییه‌کانی نوێنه‌رایه‌تی حکومه‌تی هه‌رێمی کوردستان، هه‌وڵێکی چڕوپڕ له‌ئارادایه بۆ کڕینی قه‌ڵه‌م و بڕوانامه و ویژدانی ئه‌کادیمیست و ڕۆشنبیرانی کورد له تاراوگه.\nحه‌وته‌م / که‌سانێکی تری ئه‌و که‌مپه‌ینه‌ی به‌ڕێوه‌به‌رانی کۆڕی ناوبراو وه‌کوو سێمبول له‌و‌ێدا ڕیکلامیان بۆ ده‌کرد نمونه‌ی وه‌ک قاسملوو بو،و که نه‌ک سیاسه‌ته‌کانی بوونه مایه‌ی شه‌ڕی ناوخۆ له کوردستانی ئێراندا به‌ڵکو خۆیشی بوو به‌قوربانیی خۆشباوه‌ڕیی و سات و سه‌ودا ژێربه‌ژێره‌کانی له‌گه‌ڵ ڕژێمی کوردکوژی جمهوری ئیسلامییدا، کاتێ لەگەڵ چەند پاسدارێکی بکوژدا دانیشت. ئێمه نامانه‌وێ ئه‌و لاپه‌ڕه کۆنانه هه‌ڵبده‌ینه‌وه به‌ڵام میرات و کەلەپووری ئه‌و ته‌رزه له‌ڕابه‌رایه‌تیی و سیاستکردنه‌ی که ئه‌وان نوێنه‌رایه‌تیی ده‌که‌ن مه‌سه‌له‌ی کوردیان تووشی ده‌یان نه‌هامه‌تی کردووە، که ساڵه‌های ساڵ خه‌بات و قوربانیی ده‌وێت تا باره‌که‌ی ڕاست بکرێته‌وه. قاسملو وه‌ک که‌سی یه‌که‌می حیزبی دێموکراتی ئه‌و کات ده‌ستی چووه خوێنی نزیکه‌ی 350 پێشمه‌رگه‌ی کۆمه‌ڵه‌ی ئه‌وکات که تەنیا تاوانیان ئه‌وه‌بوو ئاماده‌نه‌بوون به به‌رگه و فه‌رمایشتی ئه‌وه‌وه چالاکی سیاسی و پێشمه‌رگانه درێژه پێبده‌ن. ئەم خاڵە بۆیە باس دەکەین، چونە پێشاندانی قاسملو بە هاوشانی بارزانیی، نیگەرانییەکی زۆری لای هەندێ لە کوردەکانی کوردستانی ئێران لەو کۆڕەدا دروستکرد.\nئێمه لێره‌دا دووپاتی ده‌که‌ینه‌وه که هه‌وڵی ده‌ستڕاکێشانی پارتیی بۆ ناو داڵانه‌کانی کۆمیونیتی کوردیی له ئوسترالیا و تاراوگه، بۆ کڕێنی قەڵەم و ئەکادیمیستە شەهادەدارە بێ ئیشەکانی کورد، بۆ هه‌ر جموجۆڵێک بۆ سڕینه‌وه‌ی زاکیره‌ی مرۆڤی کورد سه‌باره‌ت به ڕۆڵی مێژوویی و ئێستای پارتیی و بنه‌ماڵه‌ی بارزانی بدرێت، له‌ژێر هه‌ر ناوێکدا بێت چاره‌نووسی هه‌ر شکسته. هه‌روه‌ها ئه‌وه‌ش به‌یادی کۆڕگێرانی گرووپی ناوبراو دەهێنینه‌وه که یه‌کسانکردنی کورد و قوربانییه‌کانی به بنه‌ماڵه‌یه‌ک و کورتکردنه‌وه‌ی له عه‌شیره‌تێکدا، هه‌وڵێکه له گه‌ڵ ڕه‌وتی پێشکه‌وتن و دنیای مۆدێرندا نایاته‌وه. ده‌بووایه ئه‌و به‌ڕێزانه‌ی که به‌هه‌ر نیه‌تێکه‌وه ئه‌و کاره‌یان کرد له خۆیان بپرسیایه : کوان ڕێکخستنه‌کانی پارتیی و لایه‌نگرانی خانه‌واده‌ی بارزانیی و بۆ نه‌هاتن ته‌نانه‌ت گوێتان لێبگرن سه‌رباری ئه‌و ڕیکلامه خۆڕاییه‌شتان بۆیان؟ کوان لایه‌نگرانی ئه‌و سێمبوڵانه‌ی له‌وێ له جیاتی ده‌یان سێمبولی پیرۆزی تیکۆشانی گه‌لی کورد ده‌تانویست ڕه‌واجیان پێبده‌ن؟\nپێشمه‌رجی باس و دایه‌لۆگ و کردنه‌وه‌ی گرێکوێره‌کانی کۆمیونیتیی له‌هه‌موو بوارێکدا بریتییه له تووڕهه‌ڵدانی ئه‌و ئاکار و به‌ها و سێمبوڵانه‌ی که هێزی وەک پارتیی و بنه‌ماڵەی بارزانیی نوێنه‌رایه‌تییان ده‌که‌ن نه‌ک ته‌قدیسکردنیان و له‌قاڵبدانی بوون و داهاتوو و ئاواته‌کانی گه‌لێک له‌و چوارچێوه ته‌سک و سواوانه‌دا.\nده‌بێ به‌وپه‌ڕی ڕێزه‌وه ئه‌و ڕاستیه بڵێین ئه‌و سلایدشۆیه‌ی سەرەتای ئەو زنجیرە سێمینارە بۆ پارتیی و کوڕ و نەوەکانی بارزانیی کردتان زۆر به‌داخه‌وه برینی زۆری کۆلاندینه‌وه و بیره‌وه‌ری میدیاکانی سه‌دام و کوڕه‌کانی لامان زیندووکرده‌وه که وه‌ک تاکه‌که‌سیش زۆرمان به‌ده‌ستیانه‌وه چێشت هه‌روەک چۆن به‌ده‌ستی پارتیی و بارزانی و نەوەکانیه‌وه ده‌یچێژین. ئێمە دەزانین، ریکۆردی ڤیدیۆیی ئەو زنجیرە سێمینارە، بۆ کوێ دەنێرنەوە، تا پاداشت و چاکەی کارە سیاسیی و کولتوورییەکەتان وەربگرنەوە. ئێمە بە پرۆتێستکردنی ئەو زنجیرە سێمینارە، ویستمان ئەم سیاسەت و هەڵسوکەوتەی هەندێ ئەکادیمیست و چالاکوانی کورد، کە لەهەندەران بۆ پارتیی کاردەکەن و پاداشت لە دزینی نەوتی کوردستان وەردەگرن، ریسوا بکەین.\nله دواییشدا ئه‌وه بڵێین که ڕێزیشمان بۆ ئه‌و که‌سانه‌ی ئامادەی کۆڕه‌که هه‌یه که هاوسۆزییان له‌گه‌ڵ ئه‌و هه‌ڵوێسته‌ی ئێمه‌دا ده‌ربڕیبوو.\n1. پشتیوان عبدالله\n2. هونه‌ر نه‌بی\n3. عوسمان مه‌ولودیی\n4. عوسمان ئه‌حمه‌د\n5. عەدنان که‌ریم\n6. کامیار سابیر\n7. هاووڵاتیی ئوسترالیی Leah Oliver\n8. هاووڵاتیی نەمسایی، دانیشتووی ئوسترالیا Chris Feiersinger\nلینکی ئەو زنجیرە سێمینارە ئەمەیە:\nPrevious چۆن گەیشتمە لای خوا … جەزا چنگیانی\nNext مرۆڤ … ئه‌فشین ساڵه‌حی


**Category: پرسە و سەرەخۆشی**\n**Published: **19 **February** 2019****\nخزمان، هاوڕێیان، دۆست و ناسیاو و هاوشاری و هاوغەریبی، کەسە ئازیزەکانمان،\nمامۆستا حەمەڕەوف محمدڕەفیقی هاوسەرم(ناسراو بە مامۆستا عادل)، باوکی لەنجە و کاردۆ و ئاڵا، سەرەتای کانونی دووەم بە بلیتێکی یەکسەرە بەرەو کوردستان گەڕاینەوە، وەکو ئەوەی لەگەڵ خاکی نیشتمان و شاری سلێمانی و گردی سەیوان پەیمانی بەستبێت و لەگەڵ عەشقە گەورەکەی، کە کوردستان و خاکی شیرینی وڵاتە، پەیمانی بەستبێ، هەر لەوێ دڵە گەورەکەی لە لێدان کەوت، چاوی یەکجارەکی لێکناو گەیشتەوە باوەشی خاکی شیرینی کوردستان و بەیەکجاری و بۆ ئەبەد لەوێ مایەوە .\nمامۆستا ڕەووف جیاواز لەوەی کەسایەتیەکی ڕەوشەنبیری و کۆمەڵایەتی و پێشمەرگە و تێکۆشەرێکی ناوازە و دەستپاک و ڕەوشتبەرز و چاونەترس و خۆڕاگر بوو، هاوکاتیش وەکو هاوسەر و هاوژین و هاوڕێیەکی ژیانم، پیاوێک بوو، پڕاوپڕی میهرەبانی و جوانی و جوامێری و پیاوێک، کە وشەیەک نیە، شایانی جوانی و گەورەیی وخۆشەویستی ئەو بێت، باوکێک بوو، کە هاوڕێ و پشت و پەنای لەنجە و کاردۆ و ئاڵا، مامۆستا ڕەووف لەو پیاوانە بوو، کە بڕبڕەی پشتی ئەم خێزانە بوو، هەربۆیە لەدەستدانی ئەو، کارەساتێکی گەورە و زیانێکی گەورە وخەمێکی نەبڕاوەیە .\nڕۆحی مامۆستا ڕەووف لە کوردستان نەهاتەوە، ڕۆژی سێشەمەی 29 ی کانوونی دووەم، ڕۆحی بەرزەفڕی لەئاسمانی کوردستاندا فڕی، ئەو ڕۆحەی نوسابوو بە خاک و خۆڵی وڵاتەوە، هەر بۆیە وڵات گەرمەشینی خۆمان بۆ گێڕا .\nبۆ بەرزڕاگرتنی مەرگی مامۆستا ڕەووف و بۆ هەموو ئەو ئازیزانەی دەیانەوێت بەشدرای پرسەمان بن، بەشداری ماڵئاوایی بن، ڕۆژی یەکشەممە 24ی شوبات لەشاری ئەلمێرە کۆڕێکی ماتەم دەگێڕین، کاتژمێر 13:00 هەتا کاتژمێری 16:00، بەناوی بنەماڵەکەمان و بە ناوی ڕۆحی جوانەمەرگەوە بەخێرهاتنتان دەکەین .\nئادرەس و کات :\nPlaats: Sumatraweg 22\nDatum: Zondag 24 februari 2019 …tijd 13:00 tot 16:00 uur


ئەرکان محه‌مه‌د1/9/2018 429 جار بینراوە\nترسی لایەنەکان لە ئەنجامدانی هەڵبژاردن\nبەهۆی وادەی نزیکبوونەوەی کاتی دەستپێکردنی بانگەشەی هەڵبژاردن بۆپەرلەمانی کوردستان کەبڕیارە لەبەرواری ۳۰ /۹ دائەنجام بدرێت دوو دڵی لای لایەنەسیاسیەکان بەتایبەت هەرچوار لایەنی بزوتنەوەی گۆڕان هاوپەیمانی بۆدادپەروەری ویەکگرتووی ئیسلامی وکۆمەڵی ئیسلامی کە بەناڕاستەوخۆداوای دواخستنی هەڵبژاردن بکەن کەئەمەش جێگەی سەرسووڕمانە وچاوەڕوان نەکراو بوو،\nئەم هێزانە لەڕابردو واخۆیان وێنادەکرد کەهەمیشەلەهەوڵدان بۆجێبەجێکردنی دیموکراسی وڕێگەخۆشکردن بۆسەروەری یاسا وپێداگریان دەکرد هەڵبژاردن مافی خەڵکە دەبێت ئەومافەبگەڕێتەوە بۆخەڵک وداواتان دەکرد هەڵبژاردن دەبێت لەوادەی خۆی بکرێت ودەکرێت ترسی لایەنەکان بۆچەند هۆکارێک بگێڕینەوە:-\nیەکەم - ترسی هێزەکانی چوارلایەنەکە لەتەزویری پارتەکانی دەسەڵات بەتایبەت پارتی کەپێیان وایە لەناوچەکانی ژێر دەستی ساختەکارییەکی زۆر ئەنجام دەدات لەکاتێکدا هەردوپارتی دەسەڵات لەهەڵبژاردنی م۱۲ /٥ گلەییان هەبو لەیەکتر کەساختەکاری کراوە بەرامبەریان وچوارلایەنەکەش ڕایانگەیاند" تەزوویریان لێکراوە ودەنگەکانیان دزراوە" .\nدووەم - ٤ لایەنەکە بەناڕاستەوخۆدەڵێن "لیستی هەڵبژاردن ناوی دووبارە ومردوانی تێدایە " ئەمەش بیانویەکی لاوازە چونکە پێشتریش دەتانزانی تەزیویردەکرێت وتۆماری دەنگدەران پڕییەتی لەناوی دووبارەو مردوان بەڵام هێشتاپێتان وابودەرفەتی تەزویرکەمە ئەوکات بۆئاساییبوبەژداریکردن ،\nسەرەڕای ئەوەش کۆمسیۆنی باڵای هەڵبژاردن و ڕاپرسی پێک هاتووە لە ۹ ئەندام کەبەم شێوەیەن :-\nپارتی ۳ ئەندام\nگۆڕان ۲ ئەندام\nیەکێتی ۲ ئەندام\nیەکگرتوو ۱ ئەندا\nکۆمەڵ ۱ ئەندام\nکەواتە چوارلایەنەکە واتە یەکێتی +گۆڕان +یەکگرتوو+ کۆمەڵ لەکۆمیسۆن زۆرینەن کاریان چیبوە لەم دەزگایە کەدەبێت پارتەکانیان لێپیچینەوە لەگەڵ نوێنەرەکانیان بکەن چونکە ئەوان تاوانبارو بێ ئیرادەبون وجورئەتیان نەکردوە پەنجەبۆپرسێکی لەوشێوە ببەن .\nسێیەم - لایەنەسیاسیەکان پێیان وایەڕێژەی بەژداری هاوڵاتیان کەمەلەهەڵبژاردن ئەمەش هۆکاری هەرخۆتانن چونکەلەپێش هەڵبژاردن دۆستی گورگەکانن ودوای هەڵبژاردنیش شیوەن دەگێڕن لەدەست پەلاماردانی جەستەتان لەلایەن گورگەکانەوە بەڵام هەرزوئەمەشتان بیردەچێتەوە ودەست دەخەنەنێودەستی یەک ،\nلەڕاستی دواخستنی هەڵبژاردن بەخواستی هێزولایەنەسیاسیەکانی هەرێم پەڵەیەکی ڕەشە بەنێوچاوی هەموویانەوە ومێژوش دەینوسێتەوە لەپەڕەکانیدا وهێندەی تریش خەڵک بێ ئومێد دەکەن .


كاندیده‌كانی ده‌ربه‌ندیخان به‌خه‌ونیش ناگه‌نه په‌رله‌مان – Denegkan\nكاندیده‌كانی ده‌ربه‌ندیخان به‌خه‌ونیش ناگه‌نه په‌رله‌مان\nbyپێشره‌و\tJune 1, 2009\tگشتی\n( ته‌نها له‌به‌ر ئه‌وه‌ی شارێكی یاخین , هه‌موولیسته‌كان فێڵێكی سیاسیانه‌یان لێكردین )\nشاری ده‌ربه‌ندیخان گه‌رچی په‌روازێزترین شاری كوردستانه و هێنده‌ی ئه‌و سامانه‌سروشتیانه‌یكه‌هه‌یه‌تی و ئه‌و هه‌موخه‌باته پڕله‌شكۆمه‌ندیه‌ی ڕابردوی نه‌وكانی و قوربانی دانیان بۆ سه‌رخستنی خه‌ونی نه‌ته‌وه‌ی كورد , هێشتا له‌لایه‌ن ده‌سه‌ڵاتی كوردیه‌وه وه‌ك پێویست ئاوڕی لێنه‌دراوه‌ته‌وه‌و ئه‌گه‌رچی وه‌ك مافی خۆیشی هه‌رشتێكی بۆكرابێت وه‌ك هه‌رشارێكی تری كوردستانی به‌ده‌یان جار له‌لایه‌ن كاربه‌ده‌ستنانه‌وه پێمان فرۆشراوه‌ته‌وه وه‌ك ئه‌وه‌ی به‌پاره‌ی گیرفانی ئه‌وان خزمه‌تی شاره‌كه یان كردبێت .\nده‌ربه‌ندیخان شارێكه جیاوازتر له‌هه‌موشاره‌كانی تری كوردستان بۆهه‌ر سه‌رده‌م و هه‌ر ساتێك جیاوازده‌رده‌كه‌وێت و هه‌میشه یه‌كه‌م شاربوه كه مل كه‌چی هیچ جه‌به‌روتییه‌تێكی ده‌سه‌ڵات نه‌بوه , شارێك بوه هه‌میشه له‌ئاست ناعه‌داله‌تیه كۆمه‌ڵایه‌تی و سیاسیه‌كاندا ده‌نگی هه‌ڵبڕیوه‌و گه‌نجه خوێن گه‌رمه‌كانی سه‌رشه‌قامه‌كانیان ته‌نیوه‌و له‌ئاست توندوتیژی و زۆرداری ده‌سه‌ڵاتدا بێباكانه به‌رده‌وام بون له‌سه‌ر كاركردن له‌ژێر دروشمه به‌ناوبانگه‌كه‌یاندا ( نه‌وه‌یه‌ك به‌ڕێوه‌یه‌دژی گه‌نده‌ڵی شه‌ڕده‌كات ).\nده‌ربه‌ندیخان له‌ماوه‌ی دوخولی هه‌ڵبژاردنی په‌رله‌ماندا له‌ماوه‌ی 17 ساڵی ڕابردودا شانسی ئه‌وه‌ی نه‌بو كه نه‌وه‌یه‌كی خۆیی بباته په‌رله‌مانی كوردستان و نوێنه‌رایه‌تی بكات و كێشه‌و گرفته‌كانی بباته‌ناوپه‌رله‌مانه‌وه , ئه‌گه‌رچی هه‌ندێك جار له‌ڕێگه‌ی ئه‌ندامانی تره‌وه ئه‌و كاره‌كراوه , به‌ڵام ئایاده‌كرێت شارێك له‌ماوه‌ی دووده‌یی ڕابردودا تائه‌مڕۆ نوێنه‌رێكی نه‌بێت له‌په‌رله‌مانی كوردستاندا ؟ ده‌كرێت خه‌ڵكی ئه‌م شاره هه‌میشه له‌په‌راوێزی هاوكێشه‌سیاسیه‌كاندابێت له‌كاتێكدا قورسایی له‌سه‌ر گۆڕانه‌كان هه‌یه ؟ ئایا له‌دیدی حیزب و سه‌رۆكی لیسته‌كان و كاربه‌ده‌سته‌باڵاكانی كورده‌وه, ده‌ربه‌ندیخانه‌یه‌كان شایه‌نی ئه‌وه‌نین كه كه‌سیان ببنه‌ئه‌ندام په‌رله‌مان ؟ یان له‌وه‌ده‌ترسێن كه‌ده‌ربه‌ندیخانییه‌ك بڕواته‌په‌رله‌مانه‌وه ئه‌ندامه گوێگره‌كانی تر فێری یاخیی بون بكات ؟\nله‌پرۆسه‌ی ئه‌مجاره‌ی هه‌ڵبژاردنی په‌رله‌مانی كوردستان له‌لیستی ( كوردستانی ) و لیستی ( گۆڕان ) سێ كه‌س به‌ناوه‌كانی ( محمد حاجی فایه‌ق ) و ( دڵشاد حسێن قادر ) و ( مسته‌فاشێخ براهیم ) كاندید كراون , به‌ڵام چۆن كاندیدكردنێك , چۆن هه‌ڵخه‌ڵه‌تاندنێك , چۆن فێڵ لێكردنێك , چۆن ئیهمال كردنێك ؟! له‌لیستی كوردستانی دا ( محمد حاجی فایه‌ق ) له‌لیسته‌كه‌دا له‌ژماره ( 90 ) دانراوه كه‌ژماره‌یه‌كه وه‌ك ( سه‌راب ) وایه بۆخودی ( محمد حاجی ) و هه‌رگیز چانسی ئه‌وه‌ی نییه كه ببێته ئه‌ندامی په‌رله‌مان ؟!چونكه هه‌ڵبژاردنی ئه‌مجاره جیاوازتره‌و پێشبینی ده‌كرێت له‌به‌ر زۆری لیسته‌كان لیستی كوردستانی له‌و ( 100 ) كورسیه‌ی كه‌ماوه‌ته‌وه به‌لایه‌نی كه‌مه‌وه ( 30 ) تا ( 35 ) كورسی له‌ده‌ست ده‌ربچێت , كه‌واته ژماره ( 90 ) بۆ پاڵێوراوه‌كه‌ی لیستی كوردستانی له‌شاری ده‌ربه‌ندیخان خه‌ونێكه‌وه هه‌رگیز نایه‌ته‌دی , به‌ڵام ئایا ( محمد حاجی فایه‌ق ) له‌به‌رامبه‌ر پێدانی ئه‌و ژماره‌یه‌دا چی هه‌ڵوێستێكی ده‌بێت ؟ له‌كاتێكدا ده‌نگۆی ئه‌وه‌یه كه پێشتر له‌ژماره ( 22 ) لیستی یه‌كێتیدا بوه‌و پاشان دورخرا وه‌ته‌وه بۆ ژماره ( 44 ) و ئێستاش له ژماره ( 90 ) ی لیستی كوردوستانی دایه ؟!\nلیستی گۆڕان ( دڵشاد حسێن قادر ) یان له‌ژماره ( 30 ) دا داناوه‌و كه به‌هه‌مان شێوه‌ش ئه‌و ژماره بۆئه‌و وه‌ك خه‌ونێك وایه ؟ چونكه وه‌ك پێشبینی ده‌كرێت ئه‌گه‌ر لیستی كوردوستانی ( 30 بۆ 35 ) كورسیی له‌ده‌ست بده‌ن , ئه‌والیستی گۆڕان له‌نێوان لیستی چوار حیزبه‌كه‌و لیستی چه‌په‌كانی كوردستان و ئه‌وانی تردا له‌كۆی ئه‌و چه‌ند كورسییه ئایا ده‌بێته خاوه‌نی ( 30 ) كورسیی ؟ بیگومان ئه‌وه‌یان پێشبینی یه‌كی دوره‌و به‌و شێوه‌یه‌ش ده‌توانین بڵێن له‌لیستی گۆڕانیشدا ده‌ربه‌ندیخان ناتوانێت ئه‌و نه‌وه‌یه‌ی خۆی بباته په‌رله‌مانه‌وه , هه‌روه‌ها به‌هه‌مانشێوه له‌لیستی گۆڕاندا نه‌وه‌یه‌كی تری ده‌ربه‌ندیخان به‌ناوی ( مه‌سته‌فا شێخ براهیم ) له‌ژماره ( 35 ) دانراوه , ئه‌گه‌ر ناوی ژماره ( 30 ) ی لیستی گۆڕان خه‌ونێكی دوربێت , ئه‌وا ناوی ژماره ( 35 ) خه‌ونێكی مه‌حاڵه‌كه به‌دیبێت ؟! به‌م شێوه‌یه‌ده‌توانین بڵێن ده‌ربه‌ندیخان له‌نێوان سێ كاندیدو سێ نه‌وه‌ی چالاكدا ناتوانێت هیچ كامیان بباته په‌رله‌مانه‌وه و ئه‌م جاره‌یش غه‌درێكی تر له خه‌ڵكی شه‌رفمه‌ندو تێكۆشه‌ری خه‌ڵكی ده‌ربه‌ندیخان و چوارده‌وری كراو هه‌موو لیسته‌كان فێڵێكی سیاسیانه‌یان لێكردین , به‌ڵام ئایا ده‌كرێت خه‌ڵكی ده‌ربه‌ندیخان ته‌نها له‌به‌ر ئه‌وه‌ی ناتوانێت ئه‌مجاره‌یش نوێنه‌ر بباته په‌رله‌مانه‌وه به‌شداری له‌پرۆرسه‌ی هه‌ڵبژاردندا نه‌كات ؟ ده‌كرێت له‌واده‌ی هه‌ڵبژاردنی په‌رله‌ماندا له‌ماڵه‌كانمان نه‌یه‌ینه‌ده‌ره‌وه‌و مانبگرین له‌به‌شداریكردنمان ؟ بێگومان نه‌خێر ,چونكه به‌شداری كردن له‌هه‌ڵبژاردندا به‌شێوه‌یه‌ك له‌شێوه‌كان به‌شداری كردنه له‌پرۆسه‌ی سیاسی داو ده‌بێت نه‌ك هه‌رخه‌ڵكی ده‌ربه‌ندیخان , به‌ڵكو ته‌واوی خه‌ڵكی كوردستان به‌شداری چالاكانه‌بكه‌ن له‌پرۆسه‌ی هه‌ڵبژاردنه‌كاندا؟ چونكه له‌ڕێگه‌ی سندوقی ده‌نگ دانه‌وه ده‌توانین ئه‌دای حكومه‌ت باش بكه‌ین به‌روه‌ئاراسته‌كردنی ژیانێكی پڕله‌سه‌ربه‌رزی و خوشنودی بۆخه‌ڵكی , ئیدی ده‌نگ به‌كێ ئه‌درێت و كێ په‌سه‌ند ده‌كرێت , ئه‌وه‌یان په‌یوه‌ندی به‌سه‌ربه‌ستی و هوشیاری كه‌سی ده‌نگ ده‌ره‌وه‌هه‌یه.\nPrevious گۆڕان له ده‌ره‌وه‌ی ئه‌م بازنه‌یه‌دایه!…..حه‌مه غفور\nNext A.1 ئه‌نارکیزم چییه؟


١٣ تایبەتمەندی نوێی IOS 11 کە وات لێدەکات حەزت لێی بێت – کەی ئای تی ئێن\nئای ئۆ ئێس 18, ئه‌یلول 2017\n١٣ تایبەتمەندی نوێی IOS 11 کە وات لێدەکات حەزت لێی بێت\nبڕیارە ١٩ـی مانگ وەشانی نوێی IOS 11 واتە سیستەمی وەگەڕخەری مۆبایلەکانی کۆمپانیای ئەپڵ ڕەوانە بکرێت و تێێدا زۆرێک لە بەرهەمەکانی کۆمپانیاکە لە ئایفۆ ٥ ئێسەوە نوێکارییەکەیان پێدەگات، ئەمانەی خوارەوەش کۆمەڵێک لە گرنگترین تایبەتمەندییەکانی ئەو سیستەمە دەبن.\n-لە وەشانی نوێدا دەتوانیت وێنەی زیندوو بگریت، واتە وێنەکانت بکەیت بە GIF.\nئەپڵ فۆڕماتی وێنە و ڤیدیۆکانی گۆڕیوە بۆ شێوزای HEVC و شوێنی کەمتر دەگرن لە وەشانی پێشتری IOS.\nڕووکاری ئەپستۆر زیاتر پەرەی پێدراوە و نوسین و وێنەکان بەشێوازێکی باشتر دەردەکەون.\nزیادکردنی چەندین تایبەتمەندی نوێ بۆ ئەپی Messages وەک توانای ناردنی وێنەی GIF زیادکردنی ستیکەرەکان و دەیان ئیمۆجی نوێ بۆ ئەپەکە.\nدەنگی زیاتر سروشتی کراوە و دەتوانێت وەرگێڕانی باشتر ئەنجام بدات ئەمەش لەڕێی ژیری دەستکردەوە ئەنجام دەدرێـت.\nتەختەکلیلی وەشانی نوێی IOS زیرەکتر بووە؛ بۆ نموونە هاوڕێیەکت ناوی چێشتخانەیەکت بۆ دەنێرێت و تۆش دەچیت گەڕان بۆ ناوی چێشتخانە دەکەیت ڕاستەوخۆ پێشنیاری ناوی ئەو چێشتخانەت بۆ دەکات بۆ ئەوەی خێراتر بیدۆزیتەوە.\nلە وەشانی نوێدا ئەپڵ ڕێت پێدەدات دەسەڵاتی زیاترت هەبێت بەسەر کۆنتڕۆڵ سەنتەری مۆبایلەکەتدا لە ڕێی ڕاکێشانی پەردەیەکەوە لەبەشی خوارەوەی مۆبایلەکەدا.\nشێوازی پیشاندانی ئاگانامەکان سادەتر کراون، وەرە خوارەوە و هەموو ئاگانامەکان دەبینت و چی دیکە هیچ ئاگانامەیەک لەبەرچاوت ون نابێت.\nئەمەش نوێکارییەکە دەتوانێت ژیانت ڕزگاربکات، دەتوانیت وا بکەیت هیچ ئاگانامەیەکت بۆ نەیەت کاتێک شۆفێری دەکەیت.\nئەپڵ ئاڕاستەی چوونە ژوورەوەی بۆ سەدان فڕۆکەخانە و مۆڵ و بازاڕە گەورەکان داناوە تاوەکوو ئاسانتر شوێنەکان بدۆزیتەوە.\nدامەزراندنی ڕێکخستنەوەکانی ئایفۆنە کۆنەکەت بۆ ئایفۆنە نوێیەکەت زیاتر ئاسان کراوە.\nلەوەشانی پێشووی IOS دا لە کاتی زیاد و کەمکردنی دەنگدا بۆکسێکی گەورە دەهاتە سەر ڕوونمای مۆبایلەکەت، ئەمەش شێوازە نوێکەیە.\nچیتر پێویستت بەوە نابێت تێپەڕەوشەی Wi-Fi لەسەر وەرەقەیەک بنووسیت یاخوود لەبەری بکەیت، ئایفۆنەکەت نزیک بکەوە لە هەر ئامێرێکی دیکەی کە بە سیستەمی IOS کاربکات یاخوود Mac گەر کەسی بەرامبەر ڕازیبوو پاشان وەرتدەگرێت.\nلیستی ئەو مۆبایلانەی وەشانی IOS 11 یان پێدەگات


ژنێک لەڕێگەی شاورمە بژێوی ژیانی پەیا ئەکات | دەزگاى زارى کرمانجى\nژنێک لەڕێگەی شاورمە بژێوی ژیانی پەیا ئەکات\nمحەمەد ئامۆكەیی- زاری كرمانجی: گەلاوێژ عەبدوڵا سالح، ئافرەتێکی دانیشتوی سلێمانیە، ئامادەیی پەرستیاریی تەواوكردوە، ئەو لە رێگای سەرچنار گەس و شاورەمەی داناوە رۆژانە نزیکەی 16کاتژمێر کاردەکات، گەڵاوێژ لەدیدارێکی زاری کرمانجی، باس لەبیرۆکەی دانانی شاورمەو گەس دەکات، دەڵێت" ماوەیەكی دوور و درێژە ئاشنابوون و خۆشەویستیم هەیە بۆ دروستكردنی هەموو جۆرە خواردنێكی كوردەواری، پاشان لەپڕ بیرم بۆ لای دروستكردنی شاورمە چوو هەرچەند ئەو ئازیزانەی لە دەورو بەرم بوون پێیان دەوتم كارێكی قورسە بۆ ژن تۆ بۆت ناكرێت و دەبێت هەمیشە نزیك بێت لە ئاگرو بەرگەی ناگریت، من گوێم پێنەداو سەركەوتم."\nگەڵاوێژ باس لەوەش دەکات کە کارکردنی ئافرەت تا ئێستاش قورسە لە کۆمەڵگەی کوردی زیاتر دەشڵێت" بێگومان کارکردنی ژن قورسە، بەڵام من خۆشەویستی زۆرم بۆ كارەكەم وای لێ کردم هیچ كات هەست بەماندوو بوون نەكەم ڕۆژانە زیاتر لە شانزە كاتژمێر كار دەكەم و بەپێوەم." لێرەشەوە پەیامێک ئاڕاستەی سەرجەم ئافرەتانی کورد دەکەم" هەركەس لە ئەوان تێبكۆشێت بێگومان پێویستە ڕەنج بدەن شان بەشانی پیاوان تا لەسەرپێ خۆیان بوەستن بۆ ئەوەی بیسلمێنن كە ئافرەتانیش هەن و كاریزمان و گرنگ و سەرەكین بۆ دروستكردن و بنیات نانی كۆمەڵگایەكی تەندروست و پەروەدەكردنی تاكە كانی خێزانی بەشێوازێكی دروست و سەردەمیانەوە، واتا كاری ئافرەت فراوانە تەنها خۆی لەبەڕێوەبردنی ماڵ و بەخێزاندا نە، ئەو دڵسۆزی و میهرەبانی و ئەزمونەی هەیەتی دەتوانێت زیاتر لەئەركی سەرشانی خۆی ئەنجام بدات، بۆیە من حەزدەكەم خانمان بەگشتی جێ دەستیان دیاربێت لە هەموو بوارەكانی ژیان لە كارو ئیشی بزنسدا، لە پەرەودەی خێزانی و لە پێشخستن و بەرز بوونەوەی ژێرخانی ئابووری شارەكەی و ووڵاتەكەی، هەروەها لە بنیات نانی هەلی كار بۆ گە نجان و بێ كارانی نەتەوەكەی."\nگەڵاوێژ ئەوەشی خستەڕوو" کە زۆربەی خواردنەکانی کوردەوارین و گووتیشی " بەردەوام گرنگیەكی زۆر تایبەت ئەدەم بەدروستكردی هەموو جۆرە ڕەنگاو ڕەنگەكانی خواردنی كوردەواری چونكە بەسەرەوەت و میراتێكی مەزنی نەتەوەكەمی دەزانم، هەروەها كڵتوورێكی ڕەسەنی گەلەكەمە لەدێر زەمانەوە بۆمان ماوەتەوە، مێژوو گەواهی ئەوە ئەدات كە لە قەدیمیانەوە هەزار ڕەحمەتیان لێبێت دەست بەدەست لە دایە گەورەكانمانەوە تا ئەمڕۆ ئەو زانیاریە باشانەن بۆ ماوەتەوە لە دروستكردنی خواردنی كوردەواری، بێگومان هەموو شارەكانی كوردستان خواردنیان خۆشەو هەرشارێك بەخواردنێكەوە ناوبانگی هەبووە، بۆ نموونە شاری سلێمانی بەكفتەی سابوونكەران و بە كەبابی ناسك و بەتام و بەقەزاتمە و تاس كەبابی مزرو خۆش ناوبانگی دەركردووە.\nشێروان بازی : گۆرانی گووتن ئارامی بە دڵم دەبەخشێ\nكانیوار: لەم نزیكانە گۆرانییەكی نوێی بڵاو دەكەمەوە


تاڵیبانه‌کانی ئه‌فغانستان نکوڵی له هه‌واڵی مردنی ڕێبه‌ره‌که‌یان ده‌که‌ن\nی مانگی حه‌وت ٢٠, ٢٠١١\nتاڵیبانه‌کانی ئه‌فغانی نکوڵی ده‌که‌ن له‌وه‌ی ڕێبه‌ره‌که‌یان مه‌لا عومه‌ر مردبێت و گوتیان ڕاگه‌یاندنی مردنه‌که‌ی له ڕێی نامه‌یه‌کی ته‌له‌فۆنیدا درۆ ده‌له‌سه‌بووه.\nده‌مڕاستی تاڵیبان له ئه‌مڕۆ چوارشه‌ممه‌دا گوتی نامه‌که نێردرابوو دوای ئه‌وه‌ی ته‌له‌فونه‌کانی کۆمه‌ڵه‌و مه‌ڵپه‌ڕه‌که‌یان هاککرابوون و ده‌زگای زانیاری پاکستانیان تاوانبارکرد.\nهه‌واڵی مردنی مه‌لا عومه‌ر زووتریش بیسترابوو له مانگی سێدا له‌و ده‌مه‌ی که‌ناڵێکی هه‌واڵه‌کانی ئه‌فغانی بڵاویکرده‌وه که له لایه‌ن ئه‌ندامانی ده‌زگای زانیاری پاکستانه‌وه کوژرابێت.\nجێی باسه 10 ملیۆن دۆلار وه‌ك پاداشت بۆ ده‌ستکیرکردن یان کوشتنی دانراوه. عومه‌ر ڕێبه‌ری تاڵیبان بووه له میانه‌ی نه‌وه‌ده‌کاندا و به گوێره‌ی بنه‌ماکانی توندڕه‌وی شه‌ریعه‌تی ئیسلامی وڵاته‌که‌ی به‌ڕێوه ده‌برد که کچان له چوونیان بۆ قوتابخانه قه‌ده‌غه‌کرابوون.\nهه‌روه‌ها له ئه‌مڕۆ چوارشه‌ممه‌دا به‌رپرسان له باشوری ئه‌فغانستان ده‌ڵێن میلیشیاکان به‌لایه‌ن که‌مه‌وه 3 له کارمه‌ندانی پۆلیسیان کوشتبوو له میانه‌ی شه‌ڕوپێکداداندا له شاری قه‌نده‌هار که به‌رپرسی پۆلیسی ناوچه‌که‌ش له نێو کوژراوه‌کاندایه. هه‌وروه‌ها دوو میلیشیاش له‌و ڕووداوه‌دا کوژراون.\nله شاری مه‌زار ئه‌لشه‌ریفیش له باکوردا له ئاکامی ته‌قینه‌وه‌ی پاسکیلێکی بۆمبڕێژراو به‌لایه‌ن که‌مه‌وه 4 که‌سی سیڤیل گیانیان له‌ده‌ستدا و 10 که‌سی تریش برینداربوون.\nئه‌م هیرشه ڕوویداوه له‌م ده‌مه‌ی هێزه‌کانی ئه‌فغانی خۆیان ئاماده ده‌که‌ن بۆ له گرتنه ئه‌ستۆی ئاسایش له ناتۆوه له‌و شاره‌دا که یه‌کێکه له ناوچه‌کانی بڕیاره کۆنترۆڵی له‌م مانگه‌دا ڕاده‌سـتی ئه‌فغانیـیه‌کان بکرێته‌وه.


قورئانی پیرۆز for Android - APK Download\nHome » Apps » Books & Reference » قورئانی پیرۆز\nUsing APKPure App to upgrade قورئانی پیرۆز, fast, free and save your internet data.\nThe description of قورئانی پیرۆز\nبەرنامەی (قورئانی پیرۆز) وەشانی یەکەم تایبەتە بەو مۆبایلانەی کە بە سەیستەمی ئەندرۆید کار دەکەن ، ئەم بەرنامەیە پێك هاتووە لە هەموو قورئانی پیرۆز کە پەڕەکانی ئەم بەرنامەیە وەکو پەڕەکانی قورئانی پیرۆزە، ئەم بەرنامەیە هەموو کارئاسانییەکی تێدا کراوە و تایبەتمەندی زۆری لەخۆی گرتووە و چەندین تەفسیری تێدایە بە زمانە جیاوازەکانی دونیا و لەناویشیاندا تەفسیری کوردی ئاسانی تێدایە و وە چەندین خەتمی تێدایە بە دەنگی قورئانخوێنانی دەنگ خۆشی جیهان ، ئەم بەرنامەیە سەرەتا چەند برایەکی عەرەب دروستیان کردووە و بڵاویان کردۆتەوە و تاکو ئێستا ١٠ ملیۆن کەس دایانبەزاندووە وە دواتر پرۆژەکەیان بڵاو کردەوە منیش ویستم بیکەم بە بەرنامەیەکی کوردی بۆ ئەوەی خەڵکی کوردستان سوود لەم بەرنامە قورئانە جیهانییە وەربگرن بە زمانی شیرینی کوردی .\nهەندێک لە کار و تایبەتمەندییەکانی ئەم بەرنامەیە:\n١ـ کۆپی کردنی ئایەت و تەفسیر.\n٢ـ نوسینی تێبینی لەسەر ئایەت.\n٣ـ باشترین گەڕانی هەیە بەدوای ووشە و ڕستەدا.\n٤ـ خەتمی دەنگی چەندین قورئان خوێنی دەنگ خۆشی تێدایە.\n٥ـ تەفسیری کوردی ئاسان و چەندین تەفسیری عەرەبی و زمانە جیاوازەکانی دونیای تێدایە.\n٦ـ لاپەڕە و ژمارەی لاپەڕەکان وەکو پەڕەکانی قورئانی پیرۆز وایە لەسەر کتێب.\n٧ـ پشتی لاپەڕەکانی ئەم بەرنامەیە دەتوانیت بیکەیت بە ڕەنگی سپی یان زەردێکی کاڵ یان ڕەش.\n٨ـ ئەگەر بتەوێت پەڕەیەک بە دەنگی قارئێک گوێی لێ بگریت یەکسەر ئەو سەوتانەت بۆ غەزن دەکات و جارێکی تر پێویست بە ئەنتەرنێت ناکات بۆ ئەو سەوتانەی ئەو قاریئە.\n٩ـ لیستی نیشانەکراوەکانی هەیە کە دەتوانیت ئایەت یان پەڕەیەکی قورئان پاشەکەوت بکەیت بەڵکو دواتر لەو شوێنەوە دەستپێ بکەیتەوە.\n١٠ـ پاراستنی فایل و وێنە و سەوتەکانی بەرنامە لە ناو مۆبایلەکەت لە فۆڵدەری (quran_android) کە دەتوانیت دوای فۆڕمات دیسانەوە ئەو فۆڵدەرە لەشوێنی خۆی دابنێیت ئەوکات هەموو تەفسیر و دەنگی قورئان خوێنان کار دەکات و پێویست بە دابەزاندنەوە ناکاتەوە.\nهەندێک زانیاری و ڕونکردنەوە:\n١ـ سەرەتا کە بەرنامەکە دادەبەزێنیت و پاشان کە دەتەوێت بەرنامەکە بکەیتەوە پەڕەیەك دەکرێتەوە و نوسراوە (داگرتنی فایلە پێویستەکان) وە نوسراوە تکایە بۆ کارکردنی بەرنامە فایلە پێویستەکانی بەرنامە دابەزێنە تۆش لە خوارەوە (بەڵێ) هەڵبژێرە ، ئەگەر نەخێرت هەڵبژارد ئەوە یەکسەر لە بەرنامەکە دەربچۆ و دووبارە بەرنامەکە بکەوە بۆ ئەوەی فایلە پێویستەکانی بەرنامەکە دابەزێنیت.\n٢ـ ئەگەر مۆبایلەکەت زمانی مۆبایلەکەت ئینگلیزی یان عەرەبی بێت ئەوە بەرنامەکە بە کوردی پیشان دەدات بەڵام ئەگەر مۆبایلەکەت جگە لە زمانی ئینگلیزی و عەرەبی لەسەر بوو ئەوکات بچۆ ڕێکستنی بەرنامەکە و زمانی کوردی هەڵبژێرە بۆ ئەوەی ببێت بە کوردی.\n٣ـ ئەم بەرنامەیە خەتمی زۆر لە قورئان خوێنانی دەنگ خۆشی تێدایە ، ئەگەر بتەوێت خەتمی یەکێک لەو قورئان خوێنانە دابەزێنیت ئەوە دەتوانیت بچیت لە ڕێکخستنی بەرنامە لەوێ دایبەزێنیت کە داتبەزاند ئیتر بەبێ ئینتەرنێت کار دەکات ، وە لە ڕێکخستنەوە بە ئارەزووی خۆت دەتوانیت هەڵی بژێریت کە ئایە دەتەوێت سەوتەکان سورەت سورەت دایبەزێنێت یان لاپەڕە لاپەڕە ، وە دەتوانیت لەسەر لاپەڕیەکی قورئانی بەرنامەکە پەنجەیەک داگرە لەسەر شاشەکە پاشان لە خوارەوە قورئان خوێنەکانت پیشان دەدات تۆش دەتوانیت یەکێکیان هەڵبژێریت و پاشان کارکردنی دەنگ هەڵبژێرە یەکەسەر دەست دەکات بە دابەزاندنی ئایەتەکانی ئەو پەڕەیە یان ئەو سورەتە هەر کە دەستی کرد بە خوێندنەوەی ئایەتەکان ئەوە ئەو فایلە دەنگانە لەناو مۆبایلەکەت لە فۆڵدەری (quran_android/audio) دا دەنێت و بۆ جارێکی تر پێویست بە داگرتنی ئەو دەنگانە ناکات بە دەنگی ئەو قورئان خوێنە، لەکاتی گوێگرتن لە قورئان بە ئارەزووی خۆت دەتوانیت خۆێندنەوەکە ببەیتە پێشەوە یان پاشەوە وە دەتوانیت یەک ئایەت چەندین جار بۆتی دوبارە بکاتەوە.\n٤ـ دەبێت بچیتە ناو تەفسیرەکان و تەفسیری کوردی ئاسان هەڵبژێریت و دایبەزێنیت.\n٥ـ ئەو داتا و فایل و سەوت و وێنانەی ئەم بەرنامەیە کە لەناو مۆبایلەکەتدا لەم فۆڵدەرەیەدایە (quran_android) دەتوانیت ئەم فۆڵدەرە لای خۆت بیپارێزە ، ئەگەر بەرنامەکەت سڕییەوە یان مۆبایلەکەت فۆڕمات کرد دواتر ئەم فۆڵدەرە بهێنەوە لە شوێنی خۆی دایبنێ و بەرنامەکە دابەزێنە ئەوکاتە هیچ پێویست بە دابەزاندنی داتای بەرنامە و سەوتی قاریئەکان و تەفسیرەکان ناکات و هەمووی وەکو پێشوو کار دەکات.\n٦ـ ئەگەر زاکیرەی مۆبایلەکەت جێگەی کەمی تێدا ماوە ئەوە دەتوانیت لە ڕێکخستنی بەرنامە کۆتا دانە هەڵبژێرە و پاشان داتاکان لەوێوە بگوازەوە بۆ سەر میمۆری مۆبایلەکەت.\nتکایە لەکاتی دابەزاندن یان دوای دابەزاندنی ئەم بەرنامەیە لە خوارەوە پێنج ئەستێرە هەیە ئەو پێنج ئەستێرەیە پڕ بکەنەوە و شتێك بنووسن.\nقورئانی پیرۆز 2.0 Update\n١ـ چاک کردنی ئەو هەڵەیەی کە هەندێک کەس دەیانگووت بەرنامەکە لەسەر مۆبایلەکانمان کار ناکات.\n٢ـ دانانی باکگراوەندی سەرەتای کردنەوەی بەرنامە.\n٣ـ دانانی زانیاری دەربارەی ئەم بەرنامەیە و بەرنامەکانی ترمان و ئێمە لەسەر دوگمەی (دەربارەی ئێمە).\nقورئانی پیرۆز Tags\nV2.0 5.5 MB APK\nSimilar to قورئانی پیرۆز\nKurdish Quran Offline\n220 فه‌رمووده 220 Farmuda\nMore From hiwaselah\nكتيب كوردى Kurdish book\nچركەكانی تەمەن Chrkai Taman


وتار/ پێش 1 هەفتە 45 جار بینراوە\nبە نیشانەکانی هاوینێکی گەرم و خراپبوونی سیستەمی کارەبا و ئاو،دووقات بوونی نرخی کاڵاکان لەسەرهاوڵاتیان لەهەرێمدا، پێدەچێت ئەو حکومەتە هێشتا بە سەر "پلێتێکی گەرم" پڕ لە قەیرانی سیاسی و ئەمنیدا پیاسە بکات، چونکە تەحەداکان بۆ حکومەت زیاتر دەبێت، بەتایبەتی لەگەڵ چاوەڕوانی شەپۆلێکی نوێی ناڕەزایی بەهۆی بڕیارەکانی چاکسازیەوە کە ڕێژەی ناڕەزایەتیەکانی هەندێک لایەنەکانی دەرەوەی پاتی بردۆتە ئاستێک کەبەتەواوی هەست بەجیاوازی لەپلەو ئیمتیازاتی شەهید وخانە نیشان کراوەبەبەراورد بە تەرەف گیرانی پارتی،ئەمەش بەگومانی ڕێکخستنی دۆسیەو ڕاژەی ساغڵەم بۆ لایەنگرانی خۆیان و بێ دۆسیەوڕاژەکردنی ئەوانەی دەروەی خۆیان،تاوای لێهات بەرچەقۆی چاکسازی بکەون و خەبات و قوربانیدانیان وەک بەفری بەرخۆرەتاوبتوێتەوە،کەم نین تەواوی ئەو خزمەتگوزاریە پێویستیانەی کە ڕۆژانەش لەئاو وکارە باو کاڵاکانی تر لەسایەی نەبوونی حوکمێکی ڕەشیدا تەنگی بەهاوڵاتیان هەڵ نیەوە\nلەم جۆرە قەیرانە سیاسییەی ئێستای حکومەت لەکابینەکانی پێشووتریش هەر لەجێی خۆیدابووەو حکومەت لەپشەنگێکی شکست و ئیفلیجی سیاسی تونددا جێ هێشتووە، سیستەمی سیاسی نەیتوانی هیچ چارەسەرێکی گونجاو و پلانی چاکسازی بۆ ئەو پارچەبوون و درزانە بدۆزێتەوە. هەندێک بەمەبەست وهەندێکی بێ مەبەست.\nئاشکرایە کە بارودۆخی کۆمەڵایەتی هەرێم خراپتر دەبێت بە بوونی چینێکی سیاسی بێدەرامەتی کە تووشی گەندەڵی و بەرژەوەندخوازی بووە چ شەخسی و چ سێبەری ناوحکومەت لە بەرامبەر هەموو ئەمانەدا نامۆیی سیاسی کە بەهۆی نائومێدی جەماوەرییەوە،خەڵک چیتر متمانەیان بە بڵێنەکان نییە وەک میکانیزمێکی چاکسازی بۆ سیستەمی سیاسی کە دەسەڵات و کرێ و پرۆژەکان قۆرخ دەکات، لەکاتێکدا زۆرینەی جەماوەری لەسەر بندەست دەژین. ئەمەش وایکردووە هاوڵاتیان باوەڕیان وایە بەردەوامبوونی سیستەمی سیاسی بەم عەقڵییەتە ڕەق و نەریتییە دۆخەکە خراپتر و خراپتر دەکات؛ لە قەیرانێکەوە ئەمان دەنە دەس قەیرانێکیتر،به‌هۆی نه‌بوونی دیموكراسیی راسته‌قینه له هه‌رێم، هه‌میشه‌زۆرینەیەکی سیاسی به‌سه‌ر كۆی ده‌زگه قانونی و ده‌ستورییه‌كاندا زاڵن و ئه‌و ده‌زگه‌یانه وه‌ك: نمایشكار رۆڵ ده‌بینن...\nخۆئەگەربە پێی پۆڵێنکردنەکەی "فارابی "بێت بۆ کۆمەڵگا تائێستاش ئێمە کۆمەڵگایەکی ناتەواوین، چونکە بەپێی پۆڵێنی "فارابی" کۆمەڵگای تەواو کۆمەڵگایەکە دەسەڵات و حوکمڕانیەکەی بتوانێت بەختەوەری و ئاسودەیی و بەختیاری بۆ ئەندامانی دابین بکات و بەدی بهێنێ، بە پێچەوانەشەوە کۆمەڵگایەکی ناتەواوە . ئێستا بەم پێیە بێت ئێمە لە کۆمەڵگایەکی ناتەواوین نەک کۆمەڵگایەکی تەواو، کە بەداخەوە نەمانتوانیوە تەنانەت لە کۆمەڵگایەکی ناتەواو هەنگاو بنێین بەرەو کۆمەڵگایەکی تەواوی پڕ لە بەختەوەری و بەدیهاتنی ئاوات و ئامانجەکانی مافە مەدەنی و سیاسی و تەنانەت سروشتیەکانیش . چونکە کۆمەڵگای تەواو لە دابینکردنی ژیانێکی شایستە بۆ ئەندامەکانی پێکدێت کە بەداخەوە تا ئێستا ئێمەلەغیابی حوکمڕانیەک کەدڵسۆزی حوکمداری بێت پێی نەگەیشتوین .\nنوێترین نوسینەکانی پشتیوان جەمال\nئەمە چ جۆرە حوکمڕانییەکە؟\nترسی دوای ڕێککەوتن لەگەڵ بەغدا\nهەرێم...کێ دیمەنەکە بە وردی دەخوێنێتەوە؟


ئەفغانستان ڕوو لە چین و وڵاتانی تر دەکات، لە کاتێکدا ئەمەریکا هێشتا بڕیاری لەسەر شێوازی پەیوەندی لەگەڵ حکومەتی تاڵیبانی ئەفغانستاندا نەداوە\nخۆپیشاندەرێکی ئەفغانی ژن لەگەڵ ئەندامێکی تاڵیباندا لە مشتومڕدایە، 2 ی 9 ی ساڵی 2021\nبەرپرسانی کۆشکی سپی ڕۆژی پێنجشەممە گوتیان پەیوەندی ئەمەریکا لەگەڵ فەرمانڕەوایانی تاڵیبانی ئەفغانستان چووەتە قۆناغێکی نوێی نادیارەوە، لە کاتێکدا بەرپرسانی ئەمەریکا بەردەوامن لە کارکردن بۆ گواستنەوەی نزیکەی 100 ئەمەریکایی کە هێشتا لەو وڵاتە ماونەتەوە.\nهاوکات بەرپرسانی تاڵیبان ئاماژەیان بەوە کردووە کە حکومەتە نوێیەکەیان پەیوەندی لەگەڵ چین و وڵاتانی تردا بەهێزدەکات.\nگوتەبێژی کۆشکی سپی جێن ساکی ڕایگەیاند ئەمەریکا چیتر ئاسمانی ئافغانستان کۆنتڕۆڵ ناکات. ئەو گوتیشی هەتا ئێستا 31 هەزار و 107 کەس هێنراون بۆ ئەمەریکا کە بەشێک بوون لەو 120 هەزار کەسەی کە لە گەورەترین ئۆپەراسیۆنی گواستنەوەی خەڵکی لە مێژووی ئەمەریکادا ئەنجام دراوە.\nڕۆژی پێنجشەممە گوتەبێژێکی تاڵیبان بە ڕێگای تویتەر ڕایگەیاند گەورە بەرپرسێکی تاڵیبان لەگەڵ کاربەدەستێکی باڵای چیندا کۆبووەتەوە.\nسوهەیل شاهین گوتەبێژی زمانی ئینگلیزی تاڵیبان لە تویتەکەیدا دەڵێت " جێگری وەزیری دەرەوەی چین ڕایگەیاند کە باڵیۆزخانەکەیان لەکابوڵ دەهێڵنەوە و پەیوەندییەکانمان بەبەراورد بەرابردوو پتەوتر دەبێت."\nئاژانسی دەنگو فەرەنسی دەڵێت هەتا ئێستا بێژینگ ئەم قسانەی پشتڕاست نەکردووەتەوە.\nکاربەدەستانی تری تاڵیبان لە تۆڕی تویتەر ڕایانگەیاندووە کە کۆبونەوەی دیپلۆماسیی لەگەڵ بەریتانیا و ئەڵمانیا ئەنجام دەدەن. قەتەر و تورکیاش هاوکاری حکومەتی نوێی ئەفغانستان دەکەن بۆ دامەزراندنی فڕۆکەخانەی سەرەکی لە کابوڵ.\nجین ساکی گوتی لە ئێستادا ئەمەریکا چاودێری ڕەوشەکە دەکات بۆ پەیوەندی بە حکومەتی نوێی هەڵنەبژێردراوی ئەفغانستانەوە.\nئەو جەختی کردەوەی لەوەی ئەمەریکا بەردەوام دەبێت لە هاوکاری نالەشکری بەڕێگای دەستڕاگەیشتن بە بازاڕی جیهانی و هاوکاری دارایی.\nئەو گوتیشی " کەس لە حکومەتی فیدڕاڵی، سەرۆک، وەزیری بەرگری نە دەزگا هەواڵگیرییەکان ناڵێن تاڵیبانەکان ئەکتەری باشن. ئێمە ئەمە ناڵێین. ئەمە یەکێکە لە هۆکارەکانی کە زۆر بە ڕوونی دەڵێین ئێمە پەلە ناکەین لە بە فەرمی ناساندنیان. ئێمە چاودێری دەکەین."\nگوتەبێژی وەزارەتی دەرەوە نێد پرایس ڕایگەیاند هێزە دیپلۆماسییەکانیش بە وریاییەوە هەنگاو دەنێن بۆ هاوکاری حکومەتی نوێ.\nنێد پرایس گوتەبێژی وەزارەتی دەرەوە\nلە وەڵامی پرسیاری ڕۆژنامەوانێکدا نێد پرایس گوتی " پێداچوونەوە بەسەر بڕیاری هاوکارییەکانمان بۆ حکومەتی ئەفغانستان دەکرێت." گوتیشی " ئێستا ئێمە لە دۆخێکداین کە هێشتا حکومەتێکی نوێ پێکنەهاتووە. کەواتە سەرەتا پێویستە حکومەتەکە ببینین کە پێکبێت. ئەمەش تەنها لە ڕووی تەکنیکییەوەیە ، ئەوەی ئێمە بەلامانەوە گرنگە کاتێک لێی دەڕوانین کردەوەکانی حکومەتە نوێیەکەیە."\nگوتیشی بە تایبەتی ئەوەی بەلای ئەمەریکاوە زۆر گرنگە ئەمانەن " ڕێڕەوێکی پارێزراو، ڕێزگرتن لە مافی خەڵکی ئەفغانستان لە ناویاندا ژنان و کچان و کەمایەتییەکانیش، حکومەتێک کە گشتگیربێت، حکومەتێک کە پەیوەستبێت بە بەڵێنەکانی بەگژداچوونەوەی تیرۆرسم و حکومەتێک کە ڕێز لە نەریتە نێونەتەوەییە گەردوونیەکان بگرێت."\nلە دانانی حکومەتێکی نوێدا، تاڵیبانیش لەنێوخۆدا ڕووبەڕووی بەرەنگاری دەبنەوە، دیارترینیان لەلایەن بەرەی بەرخۆدانی نەتەوەییەوە، بزوتنەوەیەکی یاخیبوونی کە کە بە سەرۆکایەتی کوڕی فەرماندەی موجاهیدینی ناسراو ئەحمەد شا مەسعود سەری هەڵداوە.\nپڕیشکی بەرەنگاربوونەوەی تاڵیبان دەستیپێکردووە\nکوڕەکەی شا مەسعود کە لە بەریتانیا خوێندنی تەواوکردووە گەڕاوەتەوە ئەفغانستان و لە بابەتێکی بیروڕادا کە لە واشنتن پۆست بڵاوی کردووەتەوە بەڵێن دەدات شەڕ بکات بۆ بەدیهێنانی " کۆمەڵگەیەکی کراوە، کە تیایدا کچان بتوانن ببن بە پزیشک، ڕۆژنامەکانمان بتوانن بە ئازادانە هەواڵ ڕابگەیەنن، گەنجەکانمان بتوانن سەما بکەن و گوێ لە گۆرانی بگرن یان بەشداری یارییەکانی تۆپی پێ بکەن لەو گۆڕپانانەی کە ڕۆژانێک لەلایەن تاڵیبانەوە بۆ لەسێدارەدانی خەڵکی بەکار دەهاتن__ کە ڕەنگە زوو ڕووبداتەوە."\nکاربەدەستانی لەشکری دەڵێن ڕەنگە ئەمەریکا هێشتا لەو ناوچەیە بەردەوامبێت لە ڕووبەڕووبوونەوەی تیرۆرزم هەرچەندە گوتەبێژی پەنتاگۆن جۆن کیربی گوتی " ئەرکی لەشکری ئەمەریکا لە ئەفغانستان کۆتایی پێهاتووە."\nئەو گوتیشی ئەوەی ئێمە دەیکەین ئەوەیە بەردەوام بتوانین هێرشی دژ بە تیرۆرستان ئەنجام بدەین کاتێک " هەڕەشەبن بۆسەر بەرژەوەندییەکانمان و وڵاتەکەمان. ئەمە جیاوازە لەوەی بڵێین ئەرکێکی سەربازی بەردەواممان هەیە لە ئەفغانستان."


بەشداریی پارتی ئازادیی کوردستان لە ڕێوڕەسمی 25 هەمین ساڵیادی ڕاگەیاندنی حزبی شیوعی کوردستان | نوێنەرایەتی ئوروپا پارتی ئازادیی کوردستان\nبەشداریی پارتی ئازادیی کوردستان لە ڕێوڕەسمی 25 هەمین ساڵیادی ڕاگەیاندنی حزبی شیوعی کوردستان\nڕۆژی شەممە ڕێکەوتی 30/6/2018 لە هۆڵی پێشەوا لە شاری هەولێر ڕێوڕەسمێک بەبۆنەی 25 هەمین ساڵیادی ڕاگەیاندنی حزبی شیوعی کوردستان و یەکەمین ساڵڕۆژی کۆچی دوایی هاوڕێ عەزیز محمەد بەڕێوەچوو..لەسەر بانگهێشتی مەکتەبی سیاسی حزبی شیوعی شاندێکی پارتی ئازادیی کوردستان بە سەرپەرشتی هەڤاڵ خەلیل نادری وتەبێژی سیاسیی پارتی ئازادیی کوردستان بەشدارییان لە ڕێوڕەسمەکەدا کرد\nو پەیامی پیرۆزبایی و قەدرگرانی پارتی ئازادیی کوردستانیان بەو دوو بۆنەیەوە ئاراستەی حزبی شیوعی و لیژنەی بەڕێوەبەریی ڕێوڕەسمەکە کرد.\nلە پەیامی PAK دا هاتبوو وێڕای پیرۆزبایی بەبۆنەی ساڵیادی ڕاگەیاندنی حیزبی شیوعی دەورو هەڵوێستی شیوعیەکان و هاوکاریی و پێوەندیی ئەو حزبە دەگەڵ بزووتنەوەی ڕزگاریخوازیی کورد لە ڕۆژهەڵاتی کوردستان بەرزدەنرخێنین و ڕێزدەگرین لە یادی کۆچی هاوڕێ عەزیز محەمەدی سەرکردە کە هەموو ژیانی تەرخانی خەبات لە پێناوی ئازادیی و یەکسانی دا کرد.\nلە بەشێکی دیکە پەیامەکەی پارتی ئازادیی کوردستاندا پێ لەسەر درێژەدانی پێوەندی دۆستانەی pak و حزبی شیوعی کوردستان داگیرابوویەوە و هیوای سەرکەوتن و دەوری زیاتری حیزبی شیوعی لە کوردستان خواسترابوو.\n10 پووشپه‌ڕی 2718


ڕێکخراوێکی ئێراقی: گیراوه‌کانی موجاهیدین له سه‌روبه‌ندی مه‌رگ دان |\nهێزه‌کانی پۆلیس و سوپای ئێراق، رۆژی 28ی جولای ئه‌مساڵ، به به‌هانه‌ی کۆنتڕۆڵکردنی که‌مپه‌که، هه‌ڵیانکوتایه سه‌ر بنکه‌ی موجاهیدینی خه‌ڵقی ئێران له که‌مپی ئه‌شره‌ف و له پێکدادانێکی چه‌ند کاتژمێریدا 11 که‌س له دانیشتوانی که‌مپه‌که کوژران و 36 که‌سیشیان قۆڵبه‌ست کران.\nوه‌ک (ڕێنێسانس نیوز) پێشتر بڵاوی کرده‌وه، گیراوانی ئه‌و پێکدادانه له یه‌که‌م رۆژه‌وه مانیان له خواردن گرتووه و “کۆمه‌ڵه‌ی دۆستایه‌تیی گه‌لانی ئازاد”یش که ڕێکخراوێکی ئێڕاقیی نزیک له موجاهیدینی خه‌ڵقه، له لێدوانێکدا ڕایده‌گه‌یه‌نێ که مانگرتووان “ده‌سته‌ویه‌خه‌ی مه‌رگ بوونه‌ته‌وه و ژیانیان که‌تۆته مه‌ترسییه‌وه”.\nدادگایه‌کی ئێڕاقی له دوو دانیشتنی جیاوازدا بڕیاری ئازادکردنی ئه‌و گیراوانه‌ی ده‌رکردووه، به‌ڵام وه‌ک موجاهیدینی خه‌ڵق ڕایده‌گه‌یه‌نێ “به هۆی ده‌ستێوه‌ردانی کۆماری ئیسلامیی ئێران له کاروباری ناوخۆی ئێراق، ئه‌و بڕیاره جێبه‌جێ نه‌کراوه.”\nلێدوانه‌که‌ی “کۆمه‌ڵه‌ی دۆستایه‌تیی گه‌لانی ئازاد”، که نموونه‌یه‌کی بۆ (ڕێنێسانس نیوز) ڕه‌وانه کراوه، ئاماژه به‌وه ده‌کات که ”حکومه‌تی ئێران به تۆپبارانکردنی ناوچه سنوورییه‌کانی هه‌رێمی کوردستان، بڕینی ئاوی رووباره‌کانی سه‌رسنوور و … ” په‌لی هاویشتۆته سه‌ر چاره‌نووسی گه‌لی ئێراق جه‌ختیشی ده‌کاته‌وه که کۆماری ئیسلامی “به‌رده‌وامه له پێ و شوێنگرتن و قه‌ڵاچۆکردنی ئۆپۆزیسیۆنی خۆی له ناو خاکی ئێراقدا”.\nموجاهیدینی خه‌ڵقی ئێران، که ڕێکخراوێکی نه‌یاری کۆماری ئیسلامیی ئێرانه و له رۆژئاوا به دنه‌دان و پێڕه‌وکردنی تیرۆریزم تاوانبار ده‌کرێت، یه‌کێک له ئاوه‌ڵبه‌نده‌کانی ڕژێمی پێشووی ئێراق بووه.\nجه‌لال تاڵه‌بانی: ڕێگه به هیچ وڵاتێک ناده‌ین له وڵاته‌که‌مانه‌وه هێرش بکاته سه‌ر ئێران\tهێزه‌کانی ده‌وڵه‌ت هه‌ڵیان کوتایه سه‌ر “بنکه‌ی” ڕێکخراوێکی مه‌زهه‌بی و سێ که‌سیان کوشت


Azmoonakan moeئەزموونەگشتییەکان, هەولێر شەقامى کۆیە, Irbil (2021)\nHome > Iraq > Irbil > Azmoonakan moeئەزموونەگشتییەکان\nنامەیەک لە باوکێک وە مامۆستاو بەڕێوەبەرێک ..\nمن باوکی دوو منداڵم کە پۆلی دوازدەی زانستین وە خۆم زیاتر 16ساڵە مامۆستای ئامادەییم وە بەڕێوەبەری یەکێ لە ئامادەییەکانم دەمەوێ ئەو نامەیەم بگات بەبەڕێز وەزیری پەروەردەو بەڕێوەبەری گشتی ئەزمونەکان و لایەنی پەیوەندی دار .\nبەڕێزان لێرەوە دەست خۆشی لەهەوڵ و ماندوبونی هەموو لایەک دەکەم بەتایبەت دانەرانی پرسیارەکانی بابەتی زیندەزانی و بیرکاری و کیمیا و تا ڕادەیەکیش زمانی کوردی کە پرسیارەکانیان لەئاستی قوتابیان دابووە ڕەچاوی هەموو بنەماکانیان کردووە بەڵام بۆ هەردوو بابەتی زمانی عەرەبی و ئینگلیزی نا بەڕاستی قوتابیەکی زۆریان توشی فۆبیا و شۆک کردووە .\nبەڕێزان هیچ ڕەوانیە هەردوو منداڵەکەم وە قوتابیانی تریش لەهەموو بابەتەکان سەرووی 96بهێنن بەڵام بەهۆی پرسیارە ناڕونەکانی عەرەبی و ئینگلیزی 80بهێنن من بەرپرسیارم لەو نامەیەیەی کە ئاراستەی بەڕێزتان دەکەم ڕەوانیە قوتابی لەبابەتە زانستیەکان کە قورسن نمرەی بەرز بهێنن بەڵام لە زمانەکان ئەو نمرە کەمە بهێنن لەکاتێکا لە قوتابخانەکانی خۆیان بابەتی زمان زۆر ئاسان بووە لە بابەتە زانستیەکانی تر.\nلەکۆتاییدا هیوادارم بەجدی بەدواداچون بکەن بۆ ئەم بابەتە لەگەڵ ڕێزم بۆ ماندوبونتان\nباوکی دوو قوتابی زیرەکی پۆلی 12\nسڵاو زانیاریم دەوێ لەسەر سیستمی كریدیت بۆ پۆلی ١٢ سوپاستان دەكەم\nGeneral Director of Exams\nShearing information about policy and rolls of exams in Ministry of education KRI\nپرسیار و وەڵامى تاقیکردنەوەى وەزارى پۆلى 12ى ئامادەیى زانستى و وێژەیى بابەتى (زمانى ئینگلیزى) بە هەموو گروپەکان ، بۆ ساڵى خویندنى (2020-2021)خولى دووەم\nئەم لینکەى خوارەوە کلیک بکە بۆ بینیى پرسیارەکان\nپرسیارو وەڵامى تاقیکردنەوەى وەزارى پۆلى 12ى ئامادەیى وێژەیى بابەتى (ئابوورى)بە هەموو گروپ و زمانەکانى خوێندن بۆ ساڵى خویندنى (2020-2021)خولى دووەم\nپرسیارو وەڵامى تاقیکردنەوەى وەزارى پۆلى 12ى ئامادەیى زانستى بابەتى (کیمیا )بە هەموو گروپ و زمانەکانى خوێندن بۆ ساڵى خویندنى (2020-2021)خولى دووەم\nپرسیارو وەڵامى تاقیکردنەوەى وەزارى پۆلى 12ى ئامادەیى زانستى وێژەیى بابەتى (ئاین و زمانى عەرەبى) بە هەموو گروپەکانەوە بۆ ساڵى خویندنى (2020-2021)خولى دووەم\n1-ئەم لینکەى خواروە کلیک بکە بۆ بینیى پرسیارەکان بە هەموو گروپەکانەوە خوێندنی عەرەبی (غیر مسلمین)\n2-ئەم لینکەى خواروە کلیک بکە بۆ بینیى پرسیارەکان بە هەموو گروپەکانەوە خوێندنی عەرەبی (مسلمین)باديني\n3-ئەم لینکەى خواروە کلیک بکە بۆ بینیى پرسیارەکان بە هەموو گروپەکانەوە خوێندنی عەرەبی (مسلمین)سوراني\n4-ئەم لینکەى خواروە کلیک بکە بۆ بینیى پرسیارەکان بە هەموو گروپەکانەوە خوێندنی کوردی (مسلمین) سوراني\n5-ئەم لینکەى خواروە کلیک بکە بۆ بینیى پرسیارەکان بە هەموو گروپەکانەوە خوێندنی کوردی (مسلمین)باديني.\n6-ئەم لینکەى خواروە کلیک بکە بۆ بینیى پرسیارەکان بە هەموو گروپەکانەوە خوێندنی کوردی(غیر مسلمین)-\nپرسیارى تاقیکردنەوەى وەزارى پۆلى 12ى ئامادەیى زانستى بابەتى (بیرکارى) بە هەموو گروپ و زمانەکانى خوێندن بۆ ساڵى خویندنى (2020-2021)خولى دووەم\n1-ئەم لینکەى خواروە کلیک بکە بۆ بینیى پرسیارەکان بە هەموو گروپەکانەوە بە زمانى کوردى سۆرانى\n2-ئەم لینکەى خواروە کلیک بکە بۆ بینیى پرسیارەکان بە هەموو گروپەکانەوە بە زمانى کوردى بادینى\n3-ئەم لینکەى خواروە کلیک بکە بۆ بینیى پرسیارەکان بە هەموو گروپەکانەوە بە زمانى ئینگلیزى.\n4-ئەم لینکەى خواروە کلیک بکە بۆ بینیى پرسیارەکان بە هەموو گروپەکانەوە بە زمانى عەرەبى.\nپرسیارو وەڵامى تاقیکردنەوەى وەزارى پۆلى 12ى ئامادەیى وێژەیى بابەتى (بیرکارى) بە هەموو گروپ و زمانەکانى خوێندن بۆ ساڵى خویندنى (2020-2021)خولى دووەم\n3-ئەم لینکەى خواروە کلیک بکە بۆ بینیى پرسیارەکان بە هەموو گروپەکانەوە بە زمانى عەرەبى.\nپرسیارو وەڵامى تاقیکردنەوەى وەزارى پۆلى 12ى ئامادەیى زانستى وێژەیى بابەتى (زمان و ئەدەبى کوردى) بە هەموو گروپەکانەوە بۆ ساڵى خویندنى (2020-2021)خولى دووەم\nپرسیارى تاقیکردنەوەى وەزارى پۆلى 12ى ئامادەیى زانستى بابەتى (زیندەزانى) بە هەموو گروپ و زمانەکانى خوێندن بۆ ساڵى خویندنى (2020-2021)خولى دووەم\nپرسیارى تاقیکردنەوەى وەزارى پۆلى 12ى ئامادەیى وێژەیى بابەتى (مێژوو) بە هەموو گروپ و زمانەکانى خوێندن بۆ ساڵى خویندنى (2020-2021)خولى دووەم\nئاگاداری بۆ گشت قوتابیان و خوێندکارانی خۆشەویست ئێستا دەتوانن لەم لینکەی خوارەوە ئەنجامەکانی تاقیکردنەوەی نیشتمانی پۆلی نۆیەمی بنەرەتی ساڵی خوێندنی ۲۰۲۰-٢٠٢١ خولی دووەم وەربگرنەوە.\n٥-گەرمیان - Google Drive\nئاگادارى سەرجەم قوتابیان و خوێندکارانى قۆناغى 12ى ئامادەیى دەکەینەوە، لە رێگەى ئەو لینکانەى خوارەوە بەپێى پارێزگاکان دەتوانن شوێن و هۆڵى تاقیکردنەوەکانیان بزانن، بۆیە داوایان لێ دەکەین ڕۆژێک پێش ئەنجامدانى ئەزموونە گشتییەکان سەردانى هۆڵەکانیان بکەن بۆ دڵنیابوون لە شوێن و ناوەکانیان بۆ ئەنجامدانى تاقیکردنەوەکان.\n١-پۆلى ١٢ى ئامادەیى زانستى و وێژەى (پەروەردەى گشتى هەولێر)\n٢-پۆلى ١٢ى ئامادەیى زانستى و وێژەى (پەروەردەى گشتى سلێمانى)\n٣-پۆلى ١٢ى ئامادەیى زانستى و وێژەى (پەروەردەى گشتى دهۆک)\n٤-پۆلى ١٢ى ئامادەیى زانستى و وێژەى (پەروەردەى گشتى هەڵەبجە)\n٥-پۆلى ١٢ى ئامادەیى زانستى و وێژەى (پەروەردەى گشتى گەرمیان)\nپرسیارەکان خولى یەکەم (2020-2021)زانستى و وێژەیى - Google Drive\nپرسیارى تاقیکردنەوەى وەزارى پۆلى 12ى ئامادەیى (زانستى و ێژەیى) بە هەموو گروپ(26 گروپ) و زمانەکانى خوێندن بۆ ساڵى خویندنى (2020-2021)خولى یەکەم.\nتێبینى :لە رۆژانى تاقیکردنەوەکانى رابردوو رۆژانە هەموو وەڵامە نموونیەکان بڵاو کراوەتەەوە\nPhotos from وەزارەتی پەروەردە - وزارة التربیة's post\nپرسیار و وەڵامى تاقیکردنەوەى وەزارى پۆلى 12ى ئامادەیى (زانستى و ێژەیى) بابەتى ئاین و زمانى عەرەبى ساڵى خویندنى (2020-2021)خولى یەکەم.\n1-ئەم لینکەى خوارەوە کلیک بکە بۆ بینیى پرسیارەکانى خوێندنى کوردى (مسلمین).\n2-ئەم لینکەى خوارەوە کلیک بکە بۆ بینیى پرسیارەکانى خوێندنى کوردى (غیر مسلمین).\n3-ئەم لینکەى خوارەوە کلیک بکە بۆ بینیى پرسیارەکانى خوێندنى عەرەبى(مسلمین).\n4-ئەم لینکەى خوارەوە کلیک بکە بۆ بینیى پرسیارەکانى خوێندنى عەرەبى(غیر مسلمین).\nخشتەى خولى دووەمى پۆلى نۆیەمى بنەرەتى و خوێندنى ئیسلامى\nپرسیار و وەڵامى تاقیکردنەوەى وەزارى پۆلى 12ى ئامادەیى زانستى بابەتى بیرکارى ساڵى خویندنى( 2020-2021)خولى یەکەم.\n1-ئەم لینکەى خوارەوە کلیک بکە بۆ بینیى پرسیارەکان بە زمانى کوردى سۆرانى.\n2-ئەم لینکەى خوارەوە کلیک بکە بۆ بینیى پرسیارەکان بە زمانى کوردى بادینى..\n٤-ئەم لینکەى خواروە کلیک بکە بۆ بینیى پرسیارەکان بە زمانى عەرەبى.\nفەرماندە کاکل گەردی\nبـــــاخجةى ئةوين Baxchay Awin\nهةولير .كةرةكى راستى.بشت بةريوبةرايةتى هاتوجوى هةولير\nEnglish language/ learning\nسەنتەری خەونەکان - Xawnakan Center\nسەنتەری خەونەکان بۆ فێربوونی زمانی ئینگلیزی\nLanguage center -hawler\nKorean_ kurdish ( 4 learning )\nبۆفێربونی خوێندنه‌وه‌و نوسینی زمانی کۆری\nخؤشةويستانى عةلى شةريعةتى\nویكیپێدیا كوردى - kurdish wikipedia\nئینسایکڵۆپیدیای ئازاده كه‌هه‌موو كه‌سێك ده‌توانێت بابه‌ت دابنێت /Free Encyclopedia/دانشنامه‌ای آزاد/ الموسوعة الحرة/フリー百科事典


وەزیری خوێندنی باڵا بانگهێشتی پانزەهەمین كۆنگرەی یەكێتی زانكۆكانی جیهان لە بانكۆك دەكرێت – زانکۆی پۆلیتەکنیکی سلێمانی\nوەزیری خوێندنی باڵا بانگهێشتی پانزەهەمین كۆنگرەی یەكێتی زانكۆكانی جیهان لە بانكۆك دەكرێت\nلەپێناو ڕێككەوتن و پەرەپێدانی پەیوەندی لە نێوان زانكۆكاندا، وەزیری خوێندنی باڵا و توێژینەوەی زانستی هەرێم داوا لە زانكۆكانی كوردستان دەكات ببنە ئەندامی یەكێتی زانكۆكانی جیهان كە لە ساڵی 2013 ەوە زانكۆی پۆلیتەكنیكی سلێمانی بۆتە ئەندام لەو یەكێتییەدا.\nد. یوسف گۆران وەزیری خوێندنی باڵا و توێژینەوەی زانستی هەرێمی كوردستان لە میانی پێشوازیكردنی لە پرۆفیسۆر (دیزول كفل عبدالرزاق) سەرۆكی یەكێتی زانكۆكانی جیهان (IAU) ، داوای لە سەرجەم زانكۆكانی كوردستان كرد لەپێناو ئاشناكردنی زانكۆكانیان بە زانكۆ جیهانییەكان ببنە ئەندام لە یەكێتی زانكۆكانی جیهان، بۆئەوەی گفتوگۆ و ئاڵوگۆڕی زانستی و ڕێككەوتن و پەرەپێدانی پەیوەندی لە نێوان زانكۆكاندا زیاتر پەرەبسێنێت.\nپرۆفیسۆر (دیزول كفل عبدالرزاق) وتی: یەكەمجارە سەردانی هەرێمی كوردستان دەكەم، لەم سەردانەدا ئاشنای بارودۆخی خوێندنی باڵا لە هەرێمی كوردستان و هەنگاوەكانی حكومەتی هەرێم بە ئاڕاستەی بایەخدانی زیاتر بە زانكۆ و پەیمانگەكان و بەرەوپێش بردنیان بووم، هەروەها بانگهێشتی وەزیری خوێندنی باڵا و توێژینەوەی زانستی هەرێمی كوردستان دەكەین بۆ ئەوەی بەشداری لە پانزەهەمین كۆنگرەی یەكێتی زانكۆكانی جیهان بكات.\nبەهۆی سەقامگیری باری ئەمنی و ئەو پێشكەوتنە بەرچاوەی لە هەرێمی كوردستاندا بەدەستهاتووە سەرۆكی یەكێتی زانكۆكانی جیهان وتی: پێشنیازێك بۆ بۆردی یەكێتیەكەمان دەكەین تا كۆنفرانسی ساڵی (٢٠١٩-٢٠٢٠)ی یەكێتی زانكۆكانی جیهان لە هەرێمی كوردستان بەڕێوەبچێت.\nلەپێناو خزمەتی زیاتر بە خوێندكاران و مامۆستایان زانكۆی پۆلیتەكنیكی سلێمانی لە ساڵی 2013 ەوە بۆتە ئەندام لە یەكێتی زانكۆكانی جیهان و بڕیارە مانگی تشرینی دووەمی ئەمساڵیش پانزەهەمین كۆنگرەی یەكێتی زانكۆكانی جیهان لە شاری بانكۆكی پایەتەختی تایلاند بەڕێوەبچێت.\nخولێکی ڕاهێنان لەسەر "نووسینی توێژینەوە بە بەکارهێنانی پڕۆگرامی لاتێکس" بەڕێوەدەچێت\nكۆلێج و به‌شه‌كانی زانكۆی پۆلیته‌كنیكی سلێمانی به خوێندكارانی كه‌ركوك ده‌ناسێنرێت\nئەنجامى بەرایی خوێندكارانی وه‌رگیراو به سیسته‌می خوێندنی پۆلیته‌كنیك له زانكۆى پۆلیتەکنیکى سلێمانى بۆ ساڵی خوێندنی 2015-2016\nسیمینارێكی نێودەوڵەتی تایبەت بە پەیامنێری جەنگ به‌ڕێوه‌چوو